
Budskab  fra  Det  øverste  Præsidentskab 


9? 


Han  gjorde  det 
af  hele  sit  hjerte, 
og  fik  fremgang" 

Præsident  Spencer  W.  Kimball 


I  disse  tider  med  så  megen  økono- 
misk bekymring  og  spekulation,  må 
vi  af  al  magt  minde  os  selv  om,  både 
som  individuelle  mennesker  og  som 
en  kirke,  at  Herren  har  givet  os  en 
åndelig  og  økonomisk  lov,  der,  når 
den  fuldt  ud  respekteres,  vil  bringe 
de  lovede  velsignelser  så  store,  at  de 
vil  være  os  ,,i  overmål"  (Mal.  3:10) 
Jeg  taler  om  tiendeloven,  der  kan 
blive  vores  store  velsignelse  og  sik- 
kerhed, vores  største  forsikring  om 
guddommelig  hjælp.  Det  har  for  mig 
altid  været  imponerende,  at  af  alle 
lærdommene  fra  Det  gamle  Testa- 
mente, som  Herren  kunne  have  gen- 
givet til  nephiterne,  da  han  besøgte 
dem,  var  det  Malakias'  bevægende 


løfte  med  hensyn  til  tiende,  han  gav: 
„Og  det  skete,  at  Jesus  befalede  dem, 
at  de  skulle  skrive  de  ord,  som 
Faderen  havde  givet  Malakias,  som 
han  skulle  gøre  dem  bekendt  med. 
Og  efter  at  de  var  blevet  skrevet, 
udlagde  han  dem.  Og  det  er  de  ord, 
han  talte  til  dem:  Så  sagde  Faderen 
til  Malakias  .  .  .  Skal  et  menneske 
bedrage  Gud?  I  bedrager  mig  jo!  Og 
I  spørger:  Hvorved  har  vi  bedraget 
dig?  Med  tienden  og  offerydelsen. 
I  trues  med  forbandelse,  for  I  bedra- 
ger mig,  ja,  alt  folket  gør  det. 
Bring  hele  tienden  til  forrådshuset, 
så  der  kan  være  mad  i  mit  hus;  sæt 
mig  på  prøve  dermed,  siger  Hærska- 
rernes Herre,  om  jeg  da  ikke  åbner 


1 


jer  himlens  sluser  og  udøser  velsig- 
nelse over  jer  i  overmål. 
Og  jeg  vil  for  jeres  skyld  skræmme 
æderne,  så  at  de  ikke  ødelægger  jer 
landets  afgrøde,  og  vinstokken  skal 
heller  ikke  lade  sin  frugt  falde  til 
jorden,  førend  tiden  er  inde,  siger 
Hærskarernes  Herre. 
Og  alle  folkene  skal  prisejer  lykkeli- 
ge." (3.  Ne.  24:1,  8-12) 
Hvem  i  vores  tid  har  ikke  behov  for 
disse  lovede  velsignelser? 
Der  var  engang  et  andet  folk,  der 
levede  i  svære  tider,  folket  i  Judas 
rige.   De  havde  levet  under  kong 
Akaz'      gudløshed;      de      havde 
gennemgået  økonomisk  og  politisk 
tilbagegang  under  assyrerne  og  fili- 


sterne. Men  da  den  unge  konge, 
Ezekias,  begyndte  at  regere, ,, gjorde 
han,  hvad  der  var  ret  i  Herrens 
øjne."  (2.  Krøn.  29:2)  På  den  måde 
vendtes  folkets  hjerter  og  tanker 
igen  mod  lærdommene  i  skrifterne, 
og  budene  blev  igen  efterlevet.  Hi- 
storien om  hvad  der  skete  derefter, 
er  endnu  et  vidnesbyrd  om,  hvordan 
Herren  opfylder  sine  løfter: 
,,Så  snart  det  bud  kom  ud,  bragte 
israelitterne  i  rigelig  mængde  første- 
grøde af  korn,  most,  olie  og  honning 
og  al  markens  afgrøde,  og  de  gav 
tiende  af  alt  i  rigeligt  mål. 
Også  de  israelitter,  der  boede  i  Judas 
byer,  gav  tiende  af  hornkvæg  og 
småkvæg,    og    de    bragte    hellig- 


gaverne,  der  var  helliget  Herren  de- 
res Gud.  og  lagde  dem  bunke  for 
bunke. 

Ezekias  og  øversterne  kom  så  og 
synede  bunkerne,  og  de  priste  Her- 
ren og  hans  folk  Israel. 
Da  Ezekias  spurgte  sig  for  hos  præ- 
sterne og  levitterne  om  bunkerne, 
svarede  ypperstepræsten  Azarja  af 
Zadoks  hus:  ,, Siden  man  begyndte 
at   bringe   offerydelsen   til   herrens 
hus,  har  vi  spist  os  mætte  og  fået 
rigeligt  tilovers,  thi  Herren  har  vel- 
signet sit  folk,  så  at  vi  har  fået  al  den 
rigdom  her  tilovers! 
Således  gik  Ezekias  frem  i  hele  Juda. 
og  han  gjorde,  hvad  der  var  godt.  ret 
og  sandt  for  Herren  hans  Guds  åsyn. 
Alt.  hvad  han  tog  fat  på  vedrørende 
tjenesten  i  Guds  hus  eller  loven  eller 
budet  for  således  at  søge  sin  Gud, 
det  gjorde  han  af  hele  sit  hjerte,  og 
det  lykkedes  for  ham."  (2.  Krøn. 
31:5-6.  8-10,  20-21) 
Herren   førte   Juda   gennem   deres 
svære  tider,  fordi  det  virkelig  er,  som 
salmisten  sang:  ,. Herrens  er  jorden 
og  dens  fylde,  jorderig  og  de,  som 
bor  derpå."  (Salm.  24:1) 
I  de  sidste  dage  har  Herren  sagt,  at 
hvis  de  hellige  holder  budene  og 
„ofrer  deres  gaver  og  sakramenter" 
skal ,, jordens  fylde  være  jeres:  dyre- 
ne på  marken,  fuglene  i  luften  .  .  . 
alt,  hvad  der  kommer  af  jorden  i  dets 
egen  årstid,  er  skabt  til  menneskers 
nytte  og  brug.  (L&P  59:12,  16.  18) 
Profeterne  i  alle  uddelinger  har  tyde- 
ligt forkyndt  tiendeloven  til  velsig- 
nelse   og   beskyttelse   for   Herrens 
folk.    Om   det   emne   kan   vi   læse 
Herrens  ord  i  denne  uddeling: 


,. Sandelig,  så  siger  Herren:  Jeg  for- 
drer ...  at  de.  der  således  har  betalt 
tiende  skal  betale  en  tiendedel  af 
deres  årlige  indkomst,  denne  lov 
skal  gælde  for  dem  evindeligt  for  mit 
hellige  præstedømme,  siger  Herren. 
Og  jeg  siger  jer:  Om  ikke  mit  folk 
holder  denne  lov  hellig  og  gennem 
den  helliggør  Zions  land  for  mig,  så 
mine  anordninger  og  lovbud  holdes 
deri,  og  det  bevares  meget  helligt,  se, 
sandelig  siger  jeg  jer,  da  skal  det  ikke 
være  noget  Zions  land  for  jer. 
Og  dette  er  mønstret  for  alle  Zions 
stave.  Så  ske  det.  Amen."  (L&P 
119:1.  4.  6-7) 

Herren  gør  det  her  aldeles  klart,  at 
tiende  er  hans  lov  og  kræves  opfyldt 
af  alle  hans  tilhængere.  Det  er  vores 
ære  og  privilegium,  vores  sikkerhed 
og  løfte,  vores  store  velsignelse  at 
efterleve  denne  Guds  lov.  At  undla- 
de at  følge  denne  forpligtelse  fuldt 
ud  er  at  fornægte  os  selv  løfterne  og 
at  undlade  noget  meget  vigtigt.  Det 
er  en  overtrædelse,  ikke  en  ligegyldig 
forglemmelse. 

Jo,  det  kan  godt  kræve  stor  tro  at 
betale  tiende,  når  midlerne  er  små  og 
behovet  stort.  Men  vi  erindre  Fade- 
rens løfte  til  Malakias.  Vi  husker 
også  Herrens  løfte  i  vor  tid:  ,.Jeg, 
Herren,  er  forpligtet,  når  I  gør,  hvad 
jeg  siger,  men  når  I  ikke  gør,  hvad 
jeg  siger,  har  I  intet  løfte."  (L&P 
82:10) 

Der  bør  undervises  regelmæssigt  i 
disse  principper  sammen  med  et  le- 
vende vidnesbyrd  fra  forældrene  til 
deres  børn.  Tidspunktet  at  undervi- 
se i  disse  det  virkelige  livs  lektier  er, 
når  barnet  er  lille.  Når  barnet  er  lille. 


er  det  åbent  for  belæring,  og  det  vil 
acceptere  sine  forældres  forslag. 

Jeg  husker,  at  jeg  som  barn  gik  med 
min  mor  ad  en  støvet  vej  til  biskop- 
pens hus  på  en  tid,  da  vi  ofte  betalte 
vor  tiende  med  vore  dyr  og 
landbrugsprodukter.  Medens  vi  gik 
henad  vejen  spurgte  jeg:  ,, Hvorfor 
bringer  vi  æg  hen  til  biskoppen?" 

Hun  svarede:  „Fordi  de  er  tiendeæg, 
og  biskoppen  tager  imod  vor  him- 
melske Faders  tiende."  Og  mor  for- 
talte så,  hvordan  hun  hver  aften,  når 
æggene  blev  bragt  ind,  lagde  det 
første  i  en  lille  kurv  og  næste  ni  i  en 
stor  kurv.  Jeg  lærte  første  gang  om 
tiende  fra  min  elskelige  mor. 
Vest  for  vort  hjem  lå  vores  køkken- 
have. En  del  af  den  var  lagt  ud  til 
kartofler.  En  dag  sagde  min  far  til 
mm  søster  og  mig:  „Der  er  flere 
kartofler,  end  vi  selv  kan  bruge. 

Hvis  I  har  lyst  til  at  sælge  nogle  af 
dem,  må  I  gerne."  Min  søster  og  jeg 
gravede  nogle  op  og  bragte  dem  ind 
til  et  hotel  og  solgte  dem  der.  Da  vi 
viste  far  de  penge,  vi  fik  for  dem, 
spurgte  han  os,  hvad  vi  ville  gøre 
med  dem.  Vi  sagde,  at  vi  ville  dele 
dem,  og  så  købe  noget  for  dem,  som 
vi  ønskede  os.  Så  sagde  han:  ,,Hvad 
med  tiende?"  Han  sagde  videre: 
„Herren  har  været  god  mod  os.  Vi 
lagde  kartoflerne  og  holdt  rent  om 
planterne,  og  vi  høstede  dem,  men 
jorden  er  Herrens.  Han  sendte  regn 
og  fugtighed  og  solskin  og  varme.  Vi 
giver  altid  en  tiendedel.)  tilbage  til 
Herren  som  hans  udbytte."  Min  far 
krævede  ikke  noget.  Han  forklarede 
simpelthen     det     hele     så     over- 


bevisende, at  vi  følte  det  som  en  ære 
og  et  privilegium  at  betale  tiende. 
Jeg  har  før  talt  om  min  oplevelse 
sammen  med  en  ven,  der  tog  mig 
med  til  sin  gård.  Han  lukkede  døren 
op  til  en  ny,  stor  bil,  satte  sig  ind  bag 
rattet  og  sagde  stoU:  „Hvad  synes 
du  om  min  nye  vogn?"  Vi  kørte  i 
storslået  luksus  ud  i  landskabet  til  et 
smukt,  nyt  landsted,  og  han  sagde 
med  tydelig  stolthed:  „Dette  er  mit 
hjem." 

Vi  kørte  til  en  græsklædt  høj.  Solen 
var  ved  at  gå  ned  bag  bjergene  langt 
borte.  Han  så  ud  over  sine  vidtstrak- 
te marker.  Idet  han  pegede  mod 
nord,  spurgte  han:  „Kan  du  se  den 
klynge  træer  derovre?"  Jeg  kunne 
tydeligt  se  dem  i  det  svindende 
dagslys. 

Han  pegede  mod  øst.  ,,Kan  du  se 
søen,  der  blinker  derude  i  solned- 
gangens lys?"  Også  den  kunne  jeg  se. 
,,0g  de  skrænter  derude  mod  syd." 
Vi  vendte  os  for  at  udforske  de  fjerne 
genstande.  Han  forklarede,  at  der 
var  lader,  siloer  og  gården  mod  vest. 
Med  en  fejende  håndbevægelse  sag- 
de han  pralende:  „Fra  den  klynge 
træer,  til  søen,  til  skrænterne  og  ud 
til  bygningerne,  og  alt  der  ligger  der 
imellem  -  altsammen  er  mit.  Og  de 
mørke  pletter  i  engen  -  det  er  kvæg, 
der  også  er  mine." 
Og  så  spurgte  jeg  ham,  hvem  han 
havde  alt  det  fra.  Kæden  af  ejerskab 
til  hans  ejendom  gik  tilbage  til  land, 
der  var  blevet  overdraget  fra  rege- 
ringen. Hans  sagfører  havde  garan- 
teret ham,  at  han  havde  ubestridt 
ejendomsret. 
„Og  hvem  har  regeringen  fået  det 


af?"  spurgte  jeg.  „Hvad  blev  der 
betalt  for  det?"  Og  jeg  tænkte  på 
salmistens  ord  og  frimodigt  gentaget 
af  Paulus:   „Herrens  er  jorden  og 
dens  fylde."  (1.  Kor.  10:26) 
Og  så  spurgte  jeg:  „Kom  ejerskabet 
fra  Gud,  jordens  Skaber  og  ejeren 
deraf?  Fik  han  sin  betaling?  Blev 
jorden  solgt  eller  udlejet  eller  givet  til 
dig?  Hvis  det  var  en  gave,  hvem  kom 
den  så  fra?  Hvis  den  blev  solgt,  med 
hvilket  bytte  eller  hvilke  penge  blev 
den  købt?  Hvis  det  var  på  afbetaling, 
har  du  så  betalt  regelmæssigt?" 
Og  jeg   fortsatte   med   at    spørge: 
„Hvad  var  prisen?  Med  hvilke  skat- 
te købte  du  denne  gård?" 
„Penge." 

„Hvor  fik  du  pengene  fra?" 
„Fra  mit  arbejde,  min  sved  og  min 
styrke." 

Og  jeg  spurgte:  „Hvorfra  fik  du  din 
styrke  til  at  arbejde,  din  evne  til  at 
arbejde,  dine  kirtler  til  at  svede 
med?" 

Han  talte  om  fødevarer. 
,,Hvor  kom  fødevarerne  oprindeligt 
fra?" 


„Fra  solen  og  luften  og  jorden  og 
vandet." 

„Og  hvem  skaffede  alle  disse  ele- 
menter til  veje?" 
Jeg  citerede  igen  salmisten: 
„Regn  i  strømme  lod  du  falde,  o 
Gud,    din    vansmægtende    arvelod 
styrkede  du."  (SI.  68:9) 
„Hvis  landet  ikke  er  dit,  hvilken 
afregning  gør  du  så  med  ejeren  for  al 
hans    gavmildhed?    Skriften    siger: 
,Giv  kejseren,  hvad  kejserens  er,  og 
Gud,  hvad  Guds  er'  (se  Matt.  22:21) 
Hvilken  procentdel  yder  du  kejse- 
ren? Og  hvilken  procentdel  til  Gud? 
Tror  du  på  Bibelen?  Accepterer  du 
den   befaling  Herren  gav  gennem 
Malakias,  profeten?  Tror  du  på  Mo- 
ses'  ord   til   Farao,    at    Jorden   er 
Herrens?'  (2.  Mos.  9:29) 
Jeg  sagde  igen:  ,,Jeg  synes  ikke  at 
kunne  finde  noget  sted  i  de  hellige 
skrifter,   hvor  Gud  har  sagt:   ,Jeg 
giver  dig  uforbeholdent  ejendomsret 
til  dette  land'. 

Jeg  kan  ikke  finde  noget  sådant 
skriftsted,  men  jeg  finder  dette  i 
Salmernes  Bog: 

,De,  der  bier  på  Herren,  skal  arve 
landet'  (SI.  37:9). 

Og  jeg  husker,  at  vores  Skaber  slut- 
tede pagt  i  Himmelen  med  os  alle: 
,Vi  vil  gå  ned,  thi  der  er  rum  der,  og 
vi  vil  tage  af  disse  materialer  og 
danne  en  jord,  hvorpå  disse  kan  bo.' 
(Abr.  3:24) 

Det  forekommer  i  højere  grad  at 
være  et  lejemål,  hvortil  er  knyttet  en 
lejesum,  end  som  simpel  ejendoms- 
ret. 

.  Det  forekommer  ikke  at  være  en 
overdragelse  af  jorden  men  kun  bru- 


gen  af  indholdet  deraf,  givet  til  men- 
nesker på  betingelse  af,  at  de  efterle- 
ver alle  Guds  befalinger." 
Men  min  ven  blev  ved  med  at  mum- 
le: ,,Mit  -  det  er  mit",  som  om  han 
ville  overbevise  sig  selv  mod  den 
sikrere  viden  om,  at  han  i  bedste  fald 
var  en  fej  lejer. 

Det  er  mange  år  siden.  Jeg  så  ham 
senere  ligge  på  sit  dødsleje  mellem 
luksuøse  møbler  i  et  paladslignende 
hjem.  Hans  ejendomme  havde  været 
umådelige.  Og  jeg  lukkede  hans  øj- 
ne. Jeg  talte  ved  hans  begravelse,  og 
jeg  fulgte  i  følget  fra  det  gode  stykke 
land,  som  han  havde  haft,  til  hans 
grav,  et  lille,  aflangt  stykke  jord,  en 
smule  længere  end  en  høj  mand  og  så 
bredt  som  en  tyk  mand. 
Senere  så  jeg  det  samme  landsted, 
gult  af  korn,  grønt  af  lucerne,  hvidt 
af  bomuld,  tilsyneladende  uden  at 
skænke  ham  en  tanke,  som  havde 
gjort  krav  på  at  eje  det. 
Mine  kære  brødre  og  søstre,  jeg 
vidner  for  jer  allesammen,  at  tiende 
virkelig  er  en  stor  velsignelse  og  en 
lov,  der  virker  til  vort  eget  gavn.  Lad 
os  samle  vore  familier  omkring  os  og 
påny  læse  det  løfte  for  dem,  som 
Herren  vidnede  om  kom  fra  Fade- 
ren, et  løfte,  som  ingen  af  os  har  råd 
til  at  undvære:  „Bring  hele  tienden 
til  forrådshuset,  så  der  kan  være 
mad  i  mit  hus;  sæt  mig  på  prøve 
dermed,  siger  Hærskarers  Herre,  om 
jeg  da  ikke  åbner  eder  himmelens 
sluser  og  udøser  velsignelse  over 
eder  i  overmål."  (Mal.  3:10) 
Lad  da  dette  være  vores  løsen:  ,,Jeg 
og  mit  hus,  vi  vil  tjene  Herren!"  (Jos. 
24:15) 


Hvis  vi  vil  gøre  det  og  holde  budene 
af  hele  vort  hjerte, sådan  som  Eze- 
kias  gjorde  det,  vil  Herren  lede  os 
gennem  vanskehge  tider,  og  vi  vil 
taknemmeligt  opleve  hans  hjælp  til 
os,  og  vi  bør  yde  ham  dybtfølt 
kærlighed  og  påskønnelse  for  hans 
mageløse  venlighed  og  godhed.  Han 
er  vor  Herre  og  vor  store  styrke.  Er 
vi  værdige,  vil  han  være  hos  os  i 
nødens  stund.  Om  det  har  jeg  fuld 
forståelse.  D 


Forslag  til  hjemmelærere 

1      Fortæl  en  personlig  oplevelse  om 
velsignelserne  ved  at  betale  tiende. 
Bed  familiemedlemmer  fortælle 
om  deres  følelser  eller  erfaringer. 


2     Er  der  skriftsteder  i  denne  artikel, 
som  familien  ønsker  at  læse  højt 
eller  andre  skriftsteder,  som  I  øn- 
sker læst  højt? 


3^   Præsident  Kimball  antyder,  at 
tiende  er  en  åndelig  lov  såvel  som 
en  økonomisk,'  Diskuter  nogle 
åndelige  velsignelser  ved  at  betale 
tiende.  ' 


4,   Bed  om  forslag  til,  hvordan  man 
kan  gøre  det  at  betale  tiende  til  en 


vane. 


5^   Vil  denne  diskussion  blive  bedre, 
hvis  I  forud  har  en  kort  samtale 
med  familiens  overhoved?  Er  der 
et  budskab  fra  kvorumslederen  el- 
ler biskoppen  til  familiens  over- 
hoved med  hensyn  til  tiende? 


Jeg  var  på  hospitalet  og  ventede  på 
den  næste  dag  at  skulle  opereres,og 
min  mand  kom  og  besøgte  mig  på  vejen 
hjem  fra  arbejdet  for  at  se  hvordan  jeg 
havde  det.  fian  fortalte,  at  Jackie,  vores 
yndlingsbabysittcr,  havde  taget  vores  tre 
små  piger  med  til  wardets  udflugt  sam- 
men   med    hendes   egen    familie.    Fem 


minutter  senere  var  Jackics  far  hos  mig 
for  at  fortælle,  at  vores  yngste  pige  var 
faldet  af  en  karussel  under  udflugten  og 
nu  opholdt  sig  nedenunder  på  skade- 
stuen for  at  få  syet  en  slem  flænge  på 
hagen. 

I  mellemtiden  gik  vores  seks-årige  datter 
omkring  på  udflugtsområdet  og  forstod 


Broder  Braden: 
vores  storartede  hjeinmelærer 


Sharon  Elwell 


pludselig,  at  de  fleste  medlemmer  af 
hendes  familie  ikke  var  der.  Den  eneste 
søster,  som  var  tilbage  sammen  med 
hende,  legede  med  de  andre  børn  fra 
søndagsskoleklassen.  Parken  var  ukendt 
for  hende,  og  hvert  øjeblik  blev  det 
mørkere.  Mange  følelser  fyldte  hendes 
sind.  og  pludselig  hørtes  hendes  gråd 
over  hele  pladsen.  Hun  vidste  nøjagtigt, 
hvad  hun  ønskede:  ,,Jeg  vil  ha'  min 
hjemmelærer!"  råbte  hun.  I  løbet  af 
ingen  tid  sad  hun  på  skødet  af  bror 
Bradcn,  vores  dejlige  hjemmelærer.  og 
krisen  var  ovre. 

Jeg  er  helt  sikker  på,  at  der  ikke  findes 
nogen  anden  hjemmelærer,  helt  som 
vores.  Men  selv  om  hans  måde  at  gribe 
tingene  an  på,  er  enestående,  er  hans 
resultater  et  godt  eksempel  for  alle  os 
andre,  som  ønsker  at  tjene  godt  som 
hjemmelærer  eller  besøgs-lærerinder. 
Alle  de  familier,  som  han  er  ansvarlig 
for,  betragter  bror  Bradcn  som  deres 
egen  helt  specielle  og  allerbedste  ven,  det 


Måske  begyndte  det  en  af  de  mange 
nætter,  hvor  søster  Finley.  der  er  bundet 
til  sin  seng  på  grund  af  sin  dårlige  ryg.  og 
som  kæmper  heltemodigt  gennem 
smertefulde,  endeløse  nætter,  ringede  til 
bror  Bradcn  og  bad  om  en  velsignelse 
under  hans  hænder.  Han  var  på  stedet  i 
løbet  af  nogle  få  minutter. 
Måske  skele  det  for  vores  familie  den 
aften,  da  min  mand,  John,  arbejdede 
over.  Vores  datter,  Katie,  havde  pludse- 
lig fået  feber,  efter  at  vi  havde  spist,  og 
nu  lå  hun  klynkende  så  lang  hun  var,  på 
sofaen,  og  følte  sig  dårligt  til  pas.  I  det 
samme  ringede  bror  Braden  på  døren. 
Katie  kravlede  straks  op  på  hans  skød, 
da  han  satte  sig,  og  med  et  dybt,  tilfreds 
suk  faldt  hun  i  søvn.  Jeg  var  ikke  i  stand 
til  at  formå  ham  til  at  lægge  hende  i  seng 
og  tage  hjem.  I  stedet  sad  han  uden  at 
røre  sig,  uvillig  til  at  forstyrre  hende,  lige 
til  hendes  far  kom  hjem  og  kunne  over- 
tage pasningen  af  hende.  Senere  på 
aftenen  og  igen  dagen  efter  ringede  han 


Hun  vidste  nøjagtigt,  hvad  hun  ønskede:  „Jeg  vil  ha'  min 

hjemmelærer!"  råbte  hun.  I  løbet  af  ingen  tid  sad  hun  på 

skødet  af  bror  Braden,  vores  dejlige  hjemmelærer, 

og  krisen  var  ovre. 


første  menneske,  som  kommer  dem  til 
hjælp,  den  første,  de  ringer  til,  selv  om 
det  er  midt  om  natten. 
Hvad  er  bror  Bradens  hemmelighed? 
Hvornår  nøjagtigt  i  løbet  af  alle  de 
måneder,  han  har  tjent  de  familier,  han 
har  ansvaret  for,  blev  det  naturligt  for  os 
at  holde  op  med  at  sige:  ,,Jo  tak,  vi  har 
det  fint!,  og  at  begynde  at  sige:  „Ærlig 

talt,  du,  jeg  er  bekymret  for 

Jeg  ville  påskønne  det,  hvis  du  ville  tale 
lidt  med  hende."? 


flere  gange  som  ,,min  hjemmelærer"  for 
at  høre,  om  hun  havde  det  bedre. 
Noget  andet,  der  betyder  en  hel  masse, 
er  at  bror  Braden  aldrig  jager  under  sine 
besøg  hos  os.  Han  nøjes  aldrig  med  at 
hilse  på  os  uden  for  kirken  efter  møderne 
og  der  spørge,  hvordan  vi  har  det  for 
derefter  at  slette  os  af  listen  over  den 
måneds  besøg,  der  skal  overstås.  Han 
nøjes  ikke  med  at  komme  til  vort  hjem  - 
han  besøger  os  virkelig.  Han  taler  med 
os.  Vi  er  aldrig  kommet  til  at  føle,  at  han 


har  travlt  med  at  komme  afsted  for  at 
udføre  vigtigere  opgaver.  Vi  er  bror 
Bradens  vigtige  opgave,  og  det  lader  han 
os  forstå. 

Bror  Bradens  metode  i  undervisningen 
må   være   enestående.    Som    indfødt    i 
staten    Tennessee    er    han    fyldt    med 
sydstatshistorier  om  måneskin  og  vand- 
meloner og  grinagtige  skibshistorier  fra 
sin  tid  i  marinen.  Hvis  han  en  dag  skulle 
forlade  os  efter  et  hurtigt  kontrolbesøg 
uden  i  det  mindste  at  have  fortalt  én  god 
historie,  ville  det  være  en  forfærdelig 
skuffelse.  Hans  villighed  til  at  dele  sin  tid 
med  os.  er  et  bevis  på  hans  forståelse  af 
sin  forpligtelse  over  for  os. 
Og  der  findes  bestemt  ikke  nogen,  som 
har  så  megen  udholdenhed  som  han  har. 
For  det  første  kan  han  klare  at  have  alle 
de  tre  piger  på  skødet  på  én  gang,  en 
bedrift,  som  jeg  selv  har  forsøgt  et  par 
gange  i  nødsituationer  med  aldrig  har 
været  i  stand  til  at  klare.  Og  han  finder 
sig  i,  at  børnene  reder  hans  hår  i  længere 
tid  uden  at  blinke  eller  blive  sur.  Bror 
Braden  er  en  pertentlig  mand;  at  se  ham 
med  sit  smukke  sølvgrå  hår  strittende, 
efter  at  han  har  leget  med  børnene,  er  et 
godt  bevis  på,  at  han  er  en  mand  med  en 
celestial  personHghcd, 
Han  ikke  blot  udviser  en  selvfølgelig 
kærlighed  og  omsorg,  men  han  gør  det 
også  klart,  at  denne  omsorg  er  et  natur- 
ligt resultat  af  hans  kaldelse  til  at  tjene 
os.  Er  der  fødselsdag  i  huset,  ved  vi,  at 
han  nok  skal  komme  og  ringe  på.  Ved 
hver  højtid  bringer  han  børnene  en  eller 
anden   lille   ting   ,,med   hilsen   fra   din 
hjemmelærer".  På  af  vort  ansvar  over 
for  vor  himmelske  Fader. 
Bror     Bradens     medvirken     i     vigtige 
familieanliggender  er  ikke   noget,   der 
kommer,  fordi  han  ønsker  det.  Under 
det  faste-  og  vidnesbyrdmøde,  hvor  vo- 


res ældste  datter,  Jane,  skulle  have  sin 
bekræftelse  som   medlem,   så   hun  sig 
uroligt   omkring   i    forsamlingen   efter 
ham  uden  held  -  selv  om  hun  var  omrin- 
get af  sin  egen  families  medlemmer  -  lige 
til  hun  så  bror  Braden  komme  ind  for 
sent,  efter  at  have  deltaget  i  et  andet 
møde  og  beskedent  sætte  sig  aller  bagest 
i  salen.  Hun  vidste,  at  han  havde  opgivet 
andre  planer  for  at  være  hos  hende,  og  at 
han  var  glad  for  at  gøre  det.  Da  Janes 
navn   blev  råbt   op,   gik   hun   ned   ad 
midtergangen  til  bror  Braden,  og  de  to 
kom  hånd  i  hånd  gående  op  til  den 
cirkel,  hvor  hun  skulle  have  sin  bekræf- 
telse  for   med   ham   at   dele   et   af  de 
vigtigste  øjeblikke  i  sit  liv. 
Hvor  meget  klarere  og  lettere  forståelige 
er  ikke  de  himmelske  principper,  når  de 
demonstreres  for  os  her  på  jorden!  I  den 
bog,    som   bror   Braden   gav   Jane    til 
hendes   otteårs   fødselsdag,   skrev   han 
nogle   vigtige    principper    for   dåb   og 
tjenestegerning.  Den  sidste  sætning  af 
det,  han  skrev,  lyder:  ,,Din  himmelske 
Fader  elsker  dig  og  ønsker,  at  du  skal 
være  lykkelig.  Med  kærlig  hilsen  fra  din 
hjemmelærer,  bror  Braden." 
Hvor  meget  lettere  er  det  ikke  for  vore 
børn  al  føle  kærlighed  til  deres  himmel- 
ske Fader,  når  de  har  lært  at  udstrække 
deres  egne  følelser  af  kærlighed  og  tillid 
til  nogen  ud  over  deres  egen  umiddelba- 
re families  medlemmer? 
Jeg  ville  meget  gerne  i  højere  grad  kom- 
me til  at  ligne  bror  Braden  i  min  egen 
besøgslærerindeundervisning  -  ikke  for- 
di nogen  har  holdt  en  god  tale  om  det, 
ikke  fordi  nogen  har  mindet  mig  om 
mine  pligter,  ikke  fordi  vores  statistik 
over  besøgslærerindearbejdet  er  så  lav  - 
men  fordi  et  enkelt  menneske  med  virke- 
lig forståelse  af  sin  kaldelse  har  vist  mig 
dens  store  muligheder.  D 

STYRKELSE 
AF  DE 
MINDRE 
AKTIVE 


ÆJdste  A.  Theodore  Tuttle 


Genaktivisering  er  en  af  de  vigtig- 
ste nøgler  til  succes  for  alle 
andre  former  for  indsats  i  kirken. 
Fra  vore  studier  ved  vi,  at  procenten 
af  aktive  bærere  af  det  melkisedek- 
ske  præstedømme  er  den  bedste  en- 
kelte indikator  af  det  pågældende 
wards  succes.  Da  kraften  i  forældres 
eksempel  er  vigtigere  end  nogen  an- 
den faktor  med  hensyn  til  at  påvirke 
børn  til  at  opnå  åndelige  mål,  er  vi 
nødt  til  at  standse  cirklen  af  passivi- 
tet -  gtnncm  forebyggelse  og  aktivi- 
sering. 

Hjemmelærerarbejde  er  det  middel, 
der  aktiviserer  folk.  Intet  nyt  pro- 
gram eller  organisation  kan  opfin- 
des til  at  erstatte  det. 
Kirkens  instruktioner  har  aldrig  be- 
grænset hjemmelærerarbejdet  til 
blot  ét  besøg  om  måneden.  Det  kan 
være  helt  i  orden,  at  de  aktive  besø- 
ges den  tredivte  eller  enogtredivte. 
Men  det  er  tilfældigt  hvis  nogen 
bliver  aktiviseret  på  den  måde. 
For  at  aktivisere  har  vi  brug  for 
intensivering  af  hjemmelærer- 
arbejdet -  den  ideelle  hjemme- 
undervisning. 

Hvorfor  bør  hjemmel æreren  benyt- 
tes ved  aktivisering,  når  enhver  ved, 
at  vi  har  både  gode  og  mindre  gode 
hjemmelærere?  Fordi  Herren  har 
bemyndiget  dem  (se  L&P  20:53-55). 
Det  gør  en  forskel  at  blive  sendt 
snarere  end  blot  at  gå  ud  som  hjem- 
melærere. 

Præsident  Marion  G.  Romney  sag- 
de: ,,Vi  er  hver  for  sig  ansvarlige  og 
vil  blive  krævet  til  regnskab  for 
andre,  som  bryder  pagterne,  og  som 
vi  er  ansvarlige  for,  for  så  vidt  et 


sådant  pagtsbrud  er  en  følge  -df  at  vi 
undlader  at  undervise  dem.''  (Den 
danske  Stjerne,  april  1976,  s.  58, 
fremhævelse  tilføjet) 

Frelseren  forkyndte  et  princip,  der 
endnu  ikke  er  blevet  almindeligt 
accepteret:  ,,Hvis  en  af  jer  har  100 
får  og  mister  ét  af  dem,  forlader  han 
så  ikke  de  99  i  ørkenen  og  går  ud 
efter  det,  han  har  mistet,  indtil  han 
finder  det?"  (Luk.  15:4)  Vi  må  være 
mere  opmærksomme  på  de  passive 
end  på  de  aktive. 


Identificer 

Det  er  én  ting  at  klassificere  folk  som 
passive,  men  for  at  aktivisere  dem,  er 
det  nødvendigt  at  identificere  dem, 
som  er  mest  modtagelige  og  arbejde 
med  dem  først. 

En  af  brødrene  i  Mormons  Bog  er  et 
godt  eksempel.  I  Alma  10:5  beskri- 
ver Amulek  sig  selv  som  passiv:  ,,Jeg 
har  aldrig  kendt  meget  til  Herrens 
veje  eller  hans  hemmeligheder  eller 
vidunderhge  magt."  Det  er  ofte  det, 
der  er  problemet,  at  den  inaktive 
simpelthen  ikke  har  fået  belæring 
om  evangehet. 

,,Der  blev  kaldt  på  mig  mange  gan- 
ge," fortsætter  han,  ,,men  jeg  ville 
ikke  høre;  derfor  havde  jeg  kend- 
skab til  disse  ting,  og  alligevel  ville 
Jeg  ikke  anerkende  dem.''  (vers  5-6; 
fremhævelse  tilføjet) 

Det  lyder,  som  om  hjemmelærere, 
forældre  og  andre  havde  talt  til  ham 
og  prøvet  at  gøre  ham  aktiv,  men 
selv  om  han  vidste,  at  de  havde  ret, 

forhærdede  han  sit  hjerte  og  ville 
ikke  give  efter. 

Han  siger,  at  han  var  en  mand  af 
ikke  ringe  anseelse  i  sit  samfund,  og 
at  han  havde  samlet  sig  rigdomme 
ved  hårdt  arbejde. 
Så  her  er  der  en  god,  hårdt- 
arbejdende mand,  som  ikke  rigtigt 
forstår  evangeliet,  men  som  gennem 


delige  sidste  dages  hellige  uden  viden 
eller  vidnesbyrd.  De  har  alle  sam- 
men en  ting  fælles  -  de  er  ikke 
åndelige  ledere  i  deres  hjem. 

Når  mænd  med  tro  besøger  disse 
brødre  og  bliver  venner  med  dem, 
elsker  dem  og  belærer  dem  om  evan- 
geliet, vil  de  og  deres  familier  kom- 
me tilbage. 


„Bror  Jensen,  vores  budskab 

i  aften  er  ganske  enkelt.  . .  vi 

vil  gerne  have  at  du  holder 

op  med  at  ryge  ...  og 

grunden  til,  at  vi  ønsker,  at 

du  skal  holde  op  med  at 

ryge,  er  at  vi  elsker  dig." 


årene  har  følt,  at  han  burde  være 
aktiv.  Han  har  stået  imod,  selv  om 
han  har  følt,  at  han  burde  komme 
tilbage. 

Herren  kendte  alle  Amuleks  følelser, 
så  han  sendte  Alma  til  at  udføre 
hjemmelærerarbejde  hos  ham  og 
aktivisere  ham.  Amulek  var  rede; 
Alma  havde  brug  for  opfordring  til 
at  henvende  sig  til  ham  -  og  I  ved, 
hvad  der  så  skete  (se  Alma  8:14-22; 
10:7-9). 

Der  er  mange  amulekker  i  hvert 
eneste  ward  -  gode,  ærlige  mænd. 
Mænd,  som  ved,  men  aUigevel  ikke 
ved.  Mænd,  som  er  syge  af  at  være 
borte  fra  kirken.  Mænd,  som  ønsker 
at  leve  et  bedre  liv.  Der  er  gode  fædre 
iblandt  dem.  Nogle  er  ledere  ude  i 
det  offentlige  liv.  De  fleste  er  almin- 


Forebyg  passivitet 

Der  er  retteligt  set  to  måder  at  løse 
problemet  med  passivitet:  forebyg- 
gelse og  genaktivisering.  Der  er  brug 
for  at  gøre  begge  dele  samtidig. 
Antallet  af  passive  voksne  øges  be- 
standigt med  passive  unge.  Studier 
viser,  at  passivitet  begynder  tidligt  - 
at  børn  af  passive  forældre  har  ten- 
dens til  selv  at  blive  passive  i  en  ung 
alder. 

Forældre,  aktive  som  passive,  har 
ansvaret  for  deres  børn.  Men  skønt 
ingen  bør  påtage  sig  forældrenes 
privilegium,  har  biskoprådet  den 
rolle  at  hjælpe  med  at  forebygge 
passivitet  hos  de  unge.  Hvad  kan 
ledere  gøre? 

Studier  viser,  at  hverken  antallet 
eller  bekostningen  af  aktiviteter  er 
afgørende.  Den  kritiske  faktor  er, 
hvor  nært  forholdet  er  mellem  de 
unge  og  deres  ledere.  Ungdoms- 
ledere må  række  hånden  ud  til  de 
passive.  Være  deres  kammerat.  Tage 
dem  med  sig.  Opfylde  deres  særlige 
behov. 

Og  styrk  jeres  aktiviteter  med  tjene- 
ste og  åndelige  formål,  så  enhver 

aktivitet  bliver  af  betydning  og  uma- 
gen værd. 

En  stavspræsident  i  Missouri  blev 
motiveret  til  at  interviewe  de  unge 
mænd  mellem  19  og  26.  Af  de  15, 
som  blev  interviewt  er  12  nu  parate 
til  en  mission.  Måske  ville  mange 
flere  ud  over  kirken  reagere  på  sam- 
me måde,  hvis  de  fik  en  chance. 


Undervis  den  enkelte 

At  finde  frem  til  og  redde  uaktive 
kræver  et  passende  budskab  til  den 
enkelte.  Lad  os  se  på,  hvordan  det 
gik  med  bror  Jensen.  Når  hans  hjem- 
melærere  kom  bragte  han  ofte  en  idé 
frem,  der  gik  stik  imod  det,  som  de 
præsenterede.  Da  en  ny  hjemmelæ- 
rer og  hans  kammerat  besøgte  bror 
Jensen  og  hans  hustru  og  deres  søn, 
var  famihen  ikke  særlig  positiv.  Un- 
der de  følgende  besøg  forfaldt  hjem- 
melærerne til  den  vane  kun  at  tale 
om  vejret.  Det  gik  udmærket,  for 
bror  Jensen  var  meteorolog!  Han 
var  meget  intelligent  og  udstrålede 
en  holdning,  der  var  temmelig  nedla- 
dende over  for  hjemmelærerne.  Men 
de  besøgte  ham  regelmæssigt  hver 
måned  i  adskilhge  måneder. 
Så  bad  ældsternes  kvorums- 
præsident  i  et  personligt  interview 
hjemmelæreren  om  at  bede  bror 
Jensen  om  at  holde  op  med  at  ryge. 
Hjemmelæreren  sagde:  ,,Åh  nej,  det 
er  vi  ikke  rede  til  endnu,  det  kan  vi 
ikke."  Men  kvorumspræsidenten  in- 
sisterede: „Næste  gang  vi  skal  have 
en  samtale,  vil  jeg  bede  dig  give  mig 
en  rapport  om,  hvad  han  sagde,  da 


du  bad  ham  holde  op  med  at  ryge." 
Her  bør  jeg  gøre  opmærksom  på,  at 
den  bedste  måde  at  foretage  den 
individuelle  undervisning  på,  er  at 
kvorumspræsidenten  og  hjemmelæ- 
reren diskuterer,  hvad  der  kan  gøres 
for  familien.  Begge  bør  yde  deres 
bidrag'  bygget  på  deres  kendskab  til 
og  følelser  med  hensyn  til  famihen. 
Og  efter  at  have  bedt  Herren  om  at 
få  at  vide,  hvad  han  ville  have  gjort, 
bør  hjemmelæreren  gives  besked  om 
at  gøre  det. 

Ved  det  næste  besøg  gik  hjemme- 
læreren til  familien  Jensen  med  frisk 
mod,  for  han  ikke  blot  gik  der,  nu 
blev  han  sendt.  Vi  går  altid  mere 
modigt,  når  vi  bliver  sendt.  Det  er  et 
af  de  virkelige  formål  med 
præstedømmcinterviewet  -  at  give 
hjemmelærerne  til  opgave  at  gøre 
noget  bestemt,  så  de  kan  fungere 
som  nogen,  der  sendes.  Vi  kan  erin- 
dre os,  hvor  frimodigt  Jakob  for- 
kyndte, „efter  at  jeg  først  havde 
modtaget  befaling  af  Herren."  (Jak. 
1:17). 

Den  første  del  af  besøget  hos  Jen- 
sens familie  gik  ligesom  de  tidligere, 
og  hjemmelæreren  blev  temmelig 
nervøs.  Han  vidste,  hvad  han  skulle 
gøre,  men  han  syntes  ikke  at  have 
mod  til  at  gøre  det.  Efter  at  han 
omtrent  var  færdig  med  besøget,  tog 
hjemmelæreren  en  dyb  indånding, 
bad  en  stille  bøn  til  Herren  og  be- 
gyndte så  at  tale. 

,,Bror  Jensen,  vores  budskab  i  aften 
er  ganske  enkelt."  Bror  Jensen  så 
lige  ind  i  hjemmelærerens  øjne,  idet 
denne  sagde: ,, Vores  budskab  i  aften 
er,  at  vi  gerne  vil  have,  at  du  holder 

op  med  at  ryge."  Der  var  nogle 
sekunders  stilhed,  hvorpå  hjemme- 
læreren  igen  tog  ordet.  „Og  grunden 
til,  at  vi  ønsker,  at  du  skal  holde  op 
med  at  ryge,  er  at  vi  elsker  dig." 
Den  oprigtige  tone  i  den  hjemmelæ- 
rers stemme,  suppleret  af  Ånden,  lod 
bror  Jensen  forstå,  at  denne  mands 
kærlighed  virkelig  var  grunden  til,  at 
han  stillede  et  så  dramatisk  krav. 
Bror  Jensen  kunne  næsten  ikke  tale, 
da  han  sagde:  ,,Ved  du,  hvor  van- 
skeligt det  er,  at  holde  op  med  at 
ryge?" 

Hjemmelæreren  sagde:  ,,Ncj,  egent- 
lig ikke,  men  jeg  ved,  du  kan  gøre 
det,  og  du  er  nødt  til  at  gøre  det.  Du 
behøves  i  kirken,  og  det  første  skridt 
til  at  komme  ind  i  aktivitet  er  at 
holde  op  med  at  ryge." 
Søster  Jensen  brød  nu  ind  i  samtalen 
og  sagde:  „Min  kære,  jeg  ved,  at  du 
kan  holde  op.  Jeg  ved,  du  kan!" 
Bror  Jensen  sagde:  ,,Jeg  ville  så 
gerne  holde  op." 

De  talte  hdt  mere  om  det,  og  så 
sagde  hjemmelæreren:  ,,Vi  vil  gerne 
have  at  du  begynder  at  komme  i 
kirken." 

Bror  Jensen  sagde:  ,,Ih  nej  det  kan 
jeg  ikke.  Jeg  er  jo  slet  ikke  aktiv." 
Hjemmelæreren  sagde  hurtigt:  ,,Jo, 
du  er  aktiv.  Jeg  har  set  dig  spadsere 
omkring  her  med  din  lille  drengs 
hånd   i  din,  og  fortælle  ham  om 
fuglene  og  de  forskellige  buske.  Det 
er  den  højeste  form  for  aktivitet  i 
kirken  -  det  at  belære  sine  børn." 
Ikke  spor  oprørsk  sagde  bror  Jensen 
stille:  ,,Jeg  kan  altså  ikke  med  orga- 
niseret religion." 
Hjemmelæreren   svarede:    ,, Jamen, 


du  kan  holde  familiehjemmeaften  i 
hjemmet.  Prøv  at  gøre  det,  ligesom 
vi  gør  det,  ikke  særlig  organiseret.  Så 
ville  det  ikke  være  nogen  organiseret 
religion.  Men  I  kan  sige  jeres  bønner 
og  bruge  familiehjemmeaftenens 
lektiehæfte." 

Derefter  holdt  hjemmelærerne  og 
famihen  bøn,  og  hjemmelærerne  tog 
afsked.  Senere  sagde  bror  Jensen  til 
hjemmelærerens  datter:  ,,Din  far  er 
et  af  de  bedste  mennesker,  jeg  har 
truffet." 

Den  passive  mand  er  nu  i  biskop- 
rådet. Men  undervisningen  var  nødt 
til  at  tilpasses  hans  individuelle  be- 
hov. Den  kom  fra  Herren  gennem 
hjemmelæreren  til  ham. 
Vi  har  lært,  at  det  er  klogt  at  gå  ud  to 
og  to.  Lejlighedsvis  vil  det  være  godt 
at  tale  med  manden  individuelt;  pres 
for  tid  og  omstændigheder  kan  gøre 
en  individuel  kontakt  egnet,  og  nog- 
le slags  råd  bør  ikke  gives  i  overvæ- 
relse af  en  mands  hustru  og  børn. 
Passive  mennesker  er  lige  så  forskel- 
lige som  en  læges  patienter.  Nogle 
får  deres  temperatur  taget  og  har 
brug  for  en  aspirin.  Andre  lider  af  en 
alvorlig  sygdom.  De  har  brug  for 
intensiv  behandling. 


Tal  direkte  til  nogle 

Vores  måde  at  arbejde  på  som  mis- 
sionærer er  direkte.  Hvis  det  ikke 
var  tilfældet,  var  der  ikke  så  mange 
mennesker,  der  ville  modtage  bud- 
skabet om  genoprettelse.  Mange 
passive  medlemmer  har  brug  for  den 
samme  metode. 

Måske  vil  10%  af  de  passive  mænd 
besvare  en  kaldelse  til  at  omvende 
sig  lige  nu  og  blive  ældste  eller  at 
blive  viet  i  templet.  Vi  må  indbyde 
dem  dertil. 

En  bestemt  stav  bestemte  sig  til  at 
benytte  denne  direkte  måde.  Hjem- 
melærernc  henvendte  sig  i  14  hjem 
og  stillede  dette  direkte  spørgsmål  til 
manden  i  huset:  „Kunne  du  tænke 
dig  at  blive  ældste?"  Af  de  14  fædre 
svarede  14:  „Ja!"  Hjemmelærerne 
sagde:  „Godt,  så  er  vi  i  stand  til  at 
hjælpe  dig." 

Salt  Lake  Millcreek  Stake  havde  500 
vordende  ældster.  En  af  vore  brødre 
sagde  til  lederne:  „I  kan  genaktivise- 
re  10%  ved  blot  at  mdbyde  dem." 
Indtil  det  tidspunkt  havde  de  kun 
ordineret  14  ældster  i  et  heh  år.  I  de 
næste  2^/2  måned  beredte  de  47 
mænd  til  at  bhve  ordineret  ved  den 
følgende  stavskonference.  De  har 
rapporteret,  at  de  alle  sammen  er 
fortsat  med  at  være  helt  aktive  i 
kirken.  Og  grunden  til  deres  succes? 
Stavsmedlemmerne  betragtede  ud- 
fordringen som  værende  inspireret, 
og  de  passive  mænd  ønskede  selv  at 
have  fremgang. 

Sådan  er  erfaringerne  i  de  fleste 
stave.  Den  direkte  metode  kan  give 
succes. 


Opbyg  et  personligt  forhold 
(indirekte  metode) 

For  at  opbygge  et  personligt  for- 
hold, må  man  etablere  kommunika- 
tion. Følgende  fortæller,  hvordan 
det  kan  gøres. 


For  at  blive  ven  med  en  passiv 

familie    må    man    stå    på    samme 

grundlag  som  dem.  Emner  som  disse 
er  egnede  til  det  første  eller  de  første 
par  besøg: 

,,Er  bladene  ikke  skønne  på  denne 
årstid?" 

,Hvem  tror  du,  vinder  landskampen 

år?" 

,Mon  ikke  det  bliver  en  god  sommer 

ar? 

, Hvordan  mon  vinteren  bliver  i  år?" 

,Hvor  voksede  du  op?" 

,Hvad  bestiller  du  til  daglig?" 
Foretag  hyppige  besøg  ind  mellem 
de  formelle  hjemmelærerbesøg.  Du 
kan  lejlighedsvis  gå  alene  uden  din 
hjemmelærerkammerat  for  at  besø- 
ge den  pågældende  mand.  Stil  dig  på 
hans  græsplæne  og  giv  ham  gode  råd 
med  hensyn  til,  hvordan  man  kom- 
mer af  med  mælkebøtterne  -  eller 
hvordan  man  vænner  sig  til  at  have 
dem  og  ikke  bekymre  sig  over  dem 
mere.  Besøg  ham,  når  han  er  i  færd 
med  at  grave  køkkenhaven.  Hjælp 
ham.  Giv  familien  et  hjemmebagt 
brød.  Del  dine  frugter  og  grøntsager 
med  dem,  når  det  vil  være  passende. 
Gør  hvad  som  helst  for  efterhånden 
at  vinde  hans  kærlighed.  Du  kan 
endog  gøre  dig  til  venner  med  hans 
hund. 

Send  fødselsdagskort  til  alle  børne- 
ne. Når  deres  børn  gør  et  eller  andet 
særligt,  kan  du  skrive  et  brev  til  dem 
eller  besøge  dem.  Du  kan  være  sik- 
ker på,  at  hvis  du  vinder  børnenes 
kærlighed  og  beundring,  har  du 
samtidig  vundet  den  mands  kærlig- 
hed og  beundring.  Enhver  ved,  at  for 
at  vinde  datterens  kærlighed,  må 

man  vinde  hendes  mors  kærlighed. 
Venskab  kan  dannes  gradvis  ved 
individuel  opmærksomhed  og  hyp- 
pige besøg.  Inviter  familien  til  mid- 
dag, tag  over  i  parken  for  at  spille 
bold  sammen  med  dem  eller  arran- 
ger en  skovtur  med  medbragt  mad. 
Når  du  får  tildelt  passive  familier,  er 
du  nødt  til  at  tage  tid  til  at  besøge 
dem  og  blive  ven  med  dem.  På  den 
måde  opbygges  personlige  forhold. 
Hvis  det  drejer  sig  om  et  ungt  par,  så 
få  en  bedstemor  til  at  besøge  dem  og 
hjælpe  dem  med  ideer  til  syltning, 
quihning  og  styrelse  af  hjemmet, 
eller  for  at  hjælpe  med  at  passe 
børnene.  Lad  din  hustru  tage  hende 
med  på  indkøb.  Lad  dine  børn  passe 
børnene,  mens  hun  går  på  indkøb. 
Lad  hende  bringe  sine  børn  over  til 
dit  hjem,  mens  hun  går  ærinder. 


For  at  blive  ven  med  en 
passiv  familie  må  man  stå  på 
samme  grundlag  som  dem. 


Hvis  manden  er  sportsinteresseret, 
kan  du  indbyde  ham  til  arrangemen- 
ter, hvor  ældsternes  kvorum  er  med. 
Du  kan  altid  tage  ham  med  ud  på 
fotosafari  eller  fisketur,  hvis  det  er, 
hvad  du  selv  ynder.  Og  hans  søn  kan 
tage  med!  Indbyd  ham  og  hans  hu- 
stru til  at  komme  med  til  kvorum- 
mets  selskabeligheder. 
De  kommer  til  at  kende  dig,  og  de  vil 
få  tillid  til  dig.  De  fornemmer,  at  du 
er  interesseret  i  dem,  rigtigt  interes- 
seret. Og  når  så  den  gyldne  lejlighed 


kommer,  som  du  har  bedt  for,  kan 
du  tale  med  ham  om  det,  der  hører 
Gud  til,  fra  sjæl  til  sjæl.  På  denne 
baggrund  kan  du  sige:  ,,Bror  Jensen, 
jeg  ønsker  at  hjælpe  dig  til  at  blive 
dit  hjems  åndelide  leder."  Så  er  det 
let  at  foreslå,  at  han  skal  begynde 
med  at  holde  familiebønner,  holde 
familiehjemmeaftener,  studere 

evangeliet,  læse  historier  fra  skrifter- 
ne for  sine  børn,  begynde  at  holde 
visdomsordet  og  så  videre. 


Benyt  alle  kirkens  organisationer. 

Indtil  nu  har  vi  kun  talt  om  hjemme- 
lærere,  der  arbejder  med  passive 
medlemmer.  Men  wardsorganisa- 
tionen  kan  være  til  stor  hjælp  for 
hjemmelærere.  Gennem  wardets 
fællesråd  kan  hele  wardets  omven- 
dende og  motiverende  kraft  fokuse- 
res på  særlige  familier.  Involver 
både  præstedømme-  og 

hjælpeorganisationsmedlemmer; 
brug  alle  organisationer  til  at  aktivi- 
sere de   iaktive,    og   udvælg   hver 
måned  én  særlig  familie  at  aktivise- 
re. 

Lærere  i  primary  og  søndagsskolen 
bør  samordne  deres  indsats.  Vælg 
navne  på  børn  af  passive  forældre. 
Besøg  forældrene  og  inviter  børnene 
til  disse  organisationer.  Primary- 
børn bør  arbejde  med  medlemmer  i 
deres  egen  aldersgruppe.  Aronske 
præstedømmebærere  bør  gøre  sig  til 
venner  med  passive  kvorums- 
medlemmer.  De  unge  piger  bør  blive 
veninder  med  pigerne  på  deres  egen 
alder  i  famihen.  Hjælpeforeningssø- 

stre  bør  invitere  moderen  og  unge 
piger  til  at  komme  i  deres  klasser  og 
til  deres  sammenkomster.  Præste- 
dømmets brødre  bør  besøge  og  hjæl- 
pe faderen  til  at  påbegynde  sin  akti- 
vitet (på  de  måder,  der  allerede  er 
nævnt).  Hjemmelærerne  bør  fort- 
sætte deres  arbejde. 
I  præstedømmets  udøvende  komité 
bør  der  lægges  særlige  planer,  så  alle 
anstrengelser  kan  koordineres  og 
målrettes.  En  sådan  metode  har  den 
fordel,  at  den  involverer  både  gamle 
og  unge  til  udøvelse  af  ægte  kærlig- 
hed og  tjencstcgcrning. 
Alle  bør  arbejde  sammen,  både  lære- 
re og  familier,  idet  alle  udfører  dette 
stilfærdige  men  effektive  arbejde 
med  medlemmerne  af  denne  ene 
familie,  så  hele  familien  kan  aktivi- 
seres samtidig. 

Dette  kan  gøres  stilfærdigt  og  oprig- 
tigt -  ikke  som  en  kampagne  men 
snarere  en  naturlig  vækst  som  et 
udtryk  for  virkelig  kristen  tjeneste- 
gerning hos  enhver,  som  involveres. 


Hold  evangeliske  studiekredse 

Der  er  to  grundlæggende  ting,  som 
næsten  ethvert  passivt  medlem 
mangler:  kundskab  og  vidnesbyrd. 
Evangeliske  studiekredse  bør,  lige- 
gyldigt ved  hvilket  navn  det  er  blevet 
kaldt,  holdes  for  at  undervise  i  evan- 
geliske principper. 
Disse  brødre  og  søstre  har  brug  for 
at  lære  om:  (1)  evangeliets  frelsende 
ordinanser,  (2)  de  nødvendige  skridt 
til  at  bære  præstedømmet  værdigt, 
(3)  skridt  til  omvendelse  og  erhver- 


velse af  en  tempelanbefaling,  (4) 
glæden  ved  aktivitet  og  tjeneste. 
Studiekredse  er  sædvanligvis  en 
større  succes,  når  de  holdes  1  et  hjem 
med  omkring  fem  par.  Lejlighedsvis 
kan  det  være  mere  passende  at  holde 
dem  i  en  kirkebygning. 
Imødekom  behovet  hos  de  passive 
brødre  og  søstre  i  disse  studiekredse. 
Fra  en  af  stavene  i  Richfield  skriver 
præsidenten:  ,,Vi  begyndte  at  holde 
studiekredse  i  sommeren  1979.  Vi 
har  gennemført  fem  studiekredse 
siden  da.  Resultat:  274  ægtepar  blev 
kaldede  til  at  hjælpe  de  inaktive  ind  i 
fællesskabet,  353  vordende  ældster 
og  deres  hustruer  tilmeldte  sig,  40 
par  har  været  i  templet,  147  vorden- 
de ældster  fuldførte  studiekredsene 
og  er  nu  aktive.  Mange  af  de  aktivi- 
serede sidder  nu  i  lederstillinger." 


Bed 

Bøn  er  en  vigtig  del  for  at  kunne 
aktivisere  vore  brødre  og  søstre. 
,, Flere  ting  er  udført  ved  hjælp  af 
bøn,  end  denne  verden  drømmer 
om."  (Alfred  Tennyson  i  The  I  dy  Ils 
of  the  King). 

Bed  for  dig  selv  -  for  deres  skyld:  du 
behøver  større  tro  og  mere  mod.  Og 
bed  for  dem. 

Husk  at  engelen  sagde,  at  han  kom 
til  Alma  på  grund  af  folkets  og  hans 
fars  bønner  (se  Mosiah  27:14). 
Et  ward  i  Missouri  rapporterer: 
..Biskoprådet  og  ældsternes  kvo- 
rumspræsidentskab  fastede  og  bad 
for  at  få  navnene  at  vide  på  mænd, 
som  de  burde  aktivisere  og  indbyde 

til  et  møde  den  følgende  søndag. 
Fire  af  seks  brødre  kom  til  et  særligt 
møde.  I  det  møde  bad  biskoppen  om 
kommentarer.  En  bror  fortalte,  at 
han  den  foregående  søndag  (på  sam- 
me tid,  deres  navne  blev  diskuteret) 
følte  et  stærkt  ønske  om  at  få  sit  liv 
rettet  op,  og  at  han  afgav  løfte  om  at 
gå  i  kirke  den  dag.  En  anden  bror 
sagde,  at  han  også  den  pågældende 
søndag  havde  følt  et  lignende  ønske 
om  at  få  rettet  sit  liv  op.  Han  havde 
ikke  været  i  kirke  i  40  år,  men  nu 
afgav  han  løfte  om  at  ville  komme. 
En  tredie  bror  opsøgte  biskoppen 
efter  mødet  og  afgav  løfte  om  fuld 
aktivitet." 

I  den  stav  blev  der  udvalgt  30  passive 
medlemmer,  og  16  af  dem  viste 
øjeblikkelige  positive  resultater. 


Kald  til  en  stilling 

Alle  ønsker  at  være  noget  og  at  gøre 
noget.  Vi  ønsker  alle  sammen  at 
blive  anerkendt  og  accepteret  og  at 
høre  til.  Som  det  er  tilfældet  med  os 
alle  sammen  har  disse  søskende  brug 
for  en  kaldelse  til  at  tjene  i  kirken. 
Lad  os  tænke  os,  at  du  af  én  eller 
anden  enten  virkelig  eller  uvirkelig 
grund  er  blevet  ignoreret  eller  såret 
eller  negligeret.  Tænk  dig,  hvis  nu  du 
blev  afløst  fra  dine  opgaver,  og 
ingen  med  myndighed  nogen  sinde 
kom  til  dig  og  bad  dig  om  at  udføre 
én  eller  anden  tjenestegerning  i  kir- 
ken. Forestil  dig,  at  du  blev  „for- 
ladt" i  seks  eller  tolv  måneder,  eller  i 
årevis.  Ville  din  indstilling  til  kirken 
vedblive  at  være  sund?  Ville  du  ikke  i 


det  mindste  bhve  sur,  sarkastisk, 
derpå  kritisk  og  til  sidst  bitter  og 
passiv?  Almindeligvis  er  passive 
medlemmer  blevet  negligeret  i  læn- 
gere tid. 

Når  de  begynder  at  vise  interesse  og 
gøre  fremskridt,  bør  de  kaldes  til 
tjenestestillinger,  der  svarer  til  deres 
evner.  Selvfølgelig  kan  de  fleste  af 
brødrene  blive  kaldede  som 
hjemmelærerkammerater  til  dem, 
der  har  gjort  sig  til  venner  med  dem. 
Og  så  følger  andre  passende  kaldel- 
ser efter. 

Passive  mennesker  har  brug  for  at 
føle  sig  behøvet  og  ønsket.  De  læn- 
ges efter  at  gøre  noget  fornuftigt  og 
nyttigt.  Giv  dem  en  chance. 


Oprethold  en  forenet, 
vedholdende  indsats 

Vi  er  alle  sammen  forpligtet  til  kær- 
ligt, oprigtigt  at  føre  vore  passive 
venner  og  familier  tilbage  til  fuld 
aktivitet  -  med  det  rigtige  motiv  i 
tankerne:  at  hjælpe  disse  mennesker 
komme  nærmere  til  Herren  og  til 
hinanden,  at  hjælpe  dem  til  at  kunne 
glæde  sig  over  Herrens  velsignelser, 
der  er  til  rådighed  for  dem  i  dette  liv 
og  for  altid.  Hvis  vi  vil  arbejde  på 
den  sag  med  flid,  vil  vi  se  resultater. 
Vi  må  være  forenede  i  vores 
aktiviseringsarbejde.  Denne  indsats 
påvirker  succesen  i  alle  andre  sager  i 
denne  kirke.  Vi  må  udføre  den  uden 
at  svigte. 

Med  hensyn  til  dette  har  nogle  af  os 
været  passive.  Må  vores  være  de 
første  frugter  af  omvendelse.  D 

DET  SKETE 
I  PAROWAN 


Olive  W.  Burt 


En  kold,  solfyldt  februar  morgen  i 
1854  pakkede  en  ung  kunstner  fra 
Baltimore  sig  godt  ind  i  en  ulden 
jakke,  satte  en  kasket  på  hovedet 
og  gik  sig  en  tur.  Han  ville  udfor- 
ske den  lille  mormonlandsby  i  det 
sydlige  Utah.  Han  havde  været  alt 
for  svag  og  syg  den  foregående 
eftermiddag  til  at  lægge  meget 
mærke  til  den.  Den  gang  havde 
han,  sammen  med  en  snes  døende 
kammerater,  kæmpet  sig  vej  ud  af 
bjergene  uden  at  vide,  om  de  ville 
kunne  leve  dagen  ud  og  uden  at 
turde  forvente,  at  et  mirakel  skulle 
ske. 

Men  hvad  disse  mænd  så  i  dalen 
under  dem,  forekom  som  et  mira- 
kel. En  landsby!  Selvfølgelig  var 
husene  små  og  næsten  dækkede  af 
sne,  men  fra  skorstenene  rejste  sig 
søjler  af  røg  -  løfter  om  mad  og 
husly. 

Kunstneren  var  Solomon  Nunes 
Carvalho.  Han  havde  foretaget 
vinterrejsen  over  Klippebjergene 
sammen  med  kaptajn  John  C. 


Fremont,  (amerikansk  general  og 
opdager,  1813-1890),  som  ville  be- 
vise, at  en  jernbane  kunne  bygges 
og  benyttes  hele  året  rundt.  Car- 
valho var  sit  portugisiske  navn  til 
trods  født  i  det  South  Carolina. 
Senere  flyttede  han  til  Baltimore  i 
Maryland,  hvor  han  åbnede  et  stu- 
die for  daguerreotype  billeder  (fo- 
tografier på  metalplader).  På  en 
tur  til  New  York  havde  han  truf- 
fet John  Fremont,  som  var  ved  at 
indkøbe  forsyninger  til  sin  femte 
rejse  ind  i  det  næsten  ukendte  vil- 
de Vest.  Carvalho,  som  ikke  kend- 
te noget  til  udendørs  liv,  og  som 
aldrig  havde  bygget  et  lejrbål  eller 
sadlet  en  hest,  var  begejstret  over 
de  beretninger,  som  Fremont  for- 
talte om  Vesten.  Han  ønskede  sig 
lignende  oplevelser.  Så  da  han 
hørte,  at  Fremont  søgte  en  foto- 
graf og  kunstner,  der  kunne  rejse 
med  og  tage  billeder  af  landska- 
bet, indianerne  og  de  vilde  dyr, 
søgte  han  ind  og  fik  pladsen.  Se- 
nere udtalte  han,  at  han  ikke 

kendte  noget  andet  menneske  i  he- 
le verden,  til  hvem  han  så  villigt 
betroede  sit  liv. 

Carvalho  vendte  tilbage  til  Balti- 
more for  at  studere  udendørs  foto- 
grafering, men  dér  var  der  ingen 
til  at  undervise  ham.  Han  var  den 
allerførste  fotograf,  der  skulle  tage 
med  på  en  opdagelsesrejse,  og  han 
måtte  lære,  hvordan  man  pakker 
sine  materialer,  så  de  kunne  tran- 
sporteres sikkert  på  ryggen  af  en 
hest  og  alligevel  være  let  at  kom- 
me til  i  nødstilfælde.  Han  måtte 
sørge  for  nedpakning  af  de  svære 
glasplader,  der  brugtes,  før  man 
opfandt  fotografiske  film.  Hans 
venner  påpegede,  at  han  ville 
komme  ud  for  at  skulle  tage  bille- 
der, mens  han  stod  i  sne  til  op  til 
livet,  eller  midt  i  en  snestorm.  De 
troede  ikke,  det  kunne  lade  sig  gø- 
re. Men  Carvalho  studerede  og 
planlagde,  og  da  gruppen  var  pa- 
rat til  at  tage  afsted,  var  han  det 
også. 

Der  var  22  mænd  i  gruppen: 
Fremont,  anføreren;  fotografen, 
topografen  (den  kortkyndige);  7 
assistenter,  10  indianere  af  Dela- 
warestammen og  2  mexikanere, 
der  skulle  sørge  for  hestene  og  ud- 
føre arbejdet  i  lejren.  Der  var  in- 
gen officiel  fører,  så  Fremont 
måtte  planlægge  rejsen.  Han  var 
allerede  blevet  berømt  som  stifin- 
der i  Vesten. 

Hele  vejen  ud  til  Klippebjergene 
havde  ekspeditionen  kun  få  uheld. 
Men  da  de  kom  til  Klippebjergene 
(Rocky  Mountains)  var  det  de- 
cember, og  landet  var  allerede 


midt  i  en  tidlig  vinter.  At  sætte 
over  bjergene  nu  var  vanskeligt  og 
farligt.  Kulde  og  sne  besværlig- 
gjorde deres  rejse.  Indianere  stjal 
deres  forsyninger.  Fødevarerne 
slap  op,  og  man  måtte  dræbe  he- 
stene for  at  skaffe  kød.  I  mere  end 
to  måneder  kæmpede  mændene 
deres  vej  over  bjergene.  Til  sidst 
kom  gruppen  den  februar  efter- 
middag, syge,  trætte  og  så  udmat- 
tede, at  én  mand  faldt  død  om, 
idet  de  kom  ud  fra  bjergene,  ud  til 
landsbyen  Parowan. 
Den  lille  bys  400  mormoner  åbne- 
de både  hjerter  og  hjem  for  de  ud- 
slidte opdagere.  Venlige  familier 
gav  husly  til  én  eller  flere  mænd 
og  passede  og  plejede  dem,  gav 
dem  mad  og  varme,  og  bløde,  rene 
senge  at  sove  i. 

Carvalho,  der  ligesom  de  andre 
havde  måttet  udstå  alle  rejsens 
vanskeligheder,  havde  lidt  mere 
end  alle  andre  med  undtagelse  af 
Fremont.  Han  havde  nemlig  ofte 
måttet  blive  oppe  i  den  kolde,  fug- 
tige aften  for  at  hjælpe  føreren 
med  at  studere  stjernerne  og  lægge 
næste  dags  rute.  Men  god  mad  og 
hvile  havde  givet  kunstneren  nye 
kræfter,  og  denne  morgen  var  han 
ude  at  spadsere  for  at  se  de  nette 
hytter,  gårdspladserne  og  haverne, 
staldene,  kirken  og  skolen.  Han 
var  forbløffet  over  det,  folk  havde 
opbygget  i  denne  Hlle  dal  så  langt 
fra  andre  samfund.  Hvad  der  ske- 
te, da  han  gik  omkring  i  lands- 
byen, fortælles  bedst  med  hans  eg- 
ne ord: 
Mens  jeg  gik  omkring,  så  jeg  en 


mand  gå  frem  og  tilbage  foran  en 
hytte  af  soltørrede  sten,  øjensynligt 
meget  bekymret;  jeg  henvendte  mig 
til  ham  og  spurgte,  hvorfor  han  var 
så  nedslået.  Han  fortalte  mig,  at 
hans  datter  på  seks  år,  pludselig 
var  død  om  natten.  Han  pegede  på 
døren,  og  jeg  gik  indenfor. 
Liggende  på  stråmadrasser,  pinligt 
ren,  var  én  af  de  mest  engleagtige 
piger,  jeg  nogen  sinde  har  set.  På 
hendes  ansigt  var  der  et  fredsomme- 
ligt smil,  og  det  så  mere  ud  som  en 
sund  søvns  milde  stilling  end  en 
evigtvarende  dødssøvn. 
Dejlige  krøller  omringede  det  sne- 
hvide ansigt  .  .  .  Jeg  gik  stille  ind 
og  forstyrrede  ikke  den  sorgramte 
moder,  som  lå  på  sengen  med  an- 
sigtet begravet  i  puden,  grædende, 
som  om  hjertet  skulle  briste. 
Uden  et  sekunds  reflektion  begynd- 
te jeg  at  tegne  den  døde  pige,  der  lå 
foran  mig,  og  i  løbet  af  en  halv  ti- 
me havde  jeg  frembragt  en  udmær- 
ket lighed. 


En  stilfærdig  bevægelse  i  værelset 
fik  moderen  til  at  se  sig  omkring. 
Hun  så  mig,  og  jeg  undskyldte  min 
indtrængen;  og  idet  jeg  fortalte  hen- 
de, at  jeg  var  én  af  guvernørens 
gruppe  .  .  .  rev  jeg  det  papir  af 
blokken,  hvorpå  jeg  havde  tegnet 
den  døde  pige,  og  gav  hende  det. 

Det  er  umuligt  at  beskrive  den  fryd 
og  glæde,  hun  gav  udtryk  for  over 
at  få  det.  Hun  sagde,  at  jeg  var  en 
engel,  sendt  fra  himlen  for  at  trøste 
hende. 

Hun  havde  ikke  noget  andet  billede 
af  sit  barn.  Jeg  bad  hende  sætte  sin 
lid  til  ham,  „som  giver  og  tager'' 
og  forlod  hende,  opslugt  af  glæde 
og  sorg.  Jeg  gik  bort,  uden  at  den 
fortvivlede  far  så  mig,  og  tænkte 
over  den  mærkelige  kæde  af  begi- 
venheder, der  gav  denne  stakkels 
mor  en  enkelt  stråle  af  fred  for  sit 
sørgende  hjerte. 

Da  jeg  næste  dag  skulle  til  at  tage 
af  sted,  fandt  jeg  i  vognen  en  kurv, 
fyldt  med  æg,  smør  og  flere 
hjemmebagte  brød,  samt  en  seddel 
med  disse  ord  til  mig:  „Fra  et  tak- 
nemmeligt hjerte". 

Den  lille  pige,  der  var  blevet  teg- 
net af  kunstneren,  var  Mary  Ann 
Harrison.  Hendes  familie  satte  me- 
gen pris  på  den  blyantstegning,  så 
tit  på  den  og  gentog  den  mærkeli- 
ge historie.  I  1950,  da  Parowan 
fejrede  sin  lOO-års  fødselsdag,  blev 
den  originale  tegning  foræret  til 
bymuseet,  hvor  den  er  blevet  et 
elsket  momento  om  den  gavmilde 
handling  den  februardag  for  så 
længe  siden.  D 


TVILLINGER 

Illustreret  af  Lynn  Titleman 

Fra  et  personligt  interview,  ført  af  Joleen  Meredith  med 
hustru  og  børn  til  en  generalautoritet. 

(Se  slutningen  af  artiklen,  hvor  denne  generalautoritets  navn  afsløres.) 

„Min  mands  familie  var  meget  fat- 
tig. Hans  mor  lavede  tæpper,  som 
hun  solgte  til  en  forretning  langt  ude 
på  landet,  og  hans  far  vogtede  får, 
huggede  brænde  og  hentede  vand  til 
familien,"  forklarede  den  kønne  un- 
ge hustru  til  denne  generalautoritet, 
mens  hun  rokker  barnet  på  sit  skød. 
,,Der  var  ti  i  familien,  og  de  boede  25 
km  fra  den  nærmeste  by  i  et  øde 
ørkenområde.  Der  var  ingen  biler  og 
ikke  noget  rindende  vand.  Og  drik- 
kevandet var  ofte  så  dårligt,  at  folk 
drak  frugtsaft  og  sodavand  i  stedet. 
Da  min  mand  var  fire  år  gammel, 
blev  han  meget  syg  og  faldt  i  dyb 
bevidstløshed.  Alle  troede,  at  han 
var  død.  Ja,  man  havde  allerede 
anbragt  ham  i  en  kiste  for  at  blive 
begravet.  Lidt  efter  hørte  man  en 
sagte  banken  fra  kistens  indre.  Bar- 
net var  i  live!  Kisten  blev  hurtigt 
åbnet,  og  drengen  sad  ret  op  og  ned. 
,Jeg  vil  ha'  en  sodavand,'  sagde  han. 
Derefter  blev  han  ikke  kaldt  andet 
end  ,sodavandsdrengen'.  Hans  for- 
ældre har  ofte  sagt,  at  efter  denne 
oplevelse  var  han  et  helt  forandret 


barn.  Han  var  mere  ansvarsfuld  og 
hjalp  med  at  passe  de  andre  i  fami- 
lien. Han  var  interesseret  i  andre  og 
syntes  at  være  velsignet  med  en 
særlig  ånd. 

Det,  familien  oftest  spiste,  var  brød, 
lavet  af  biscuitdej,  fårestuvning,  og 
de  drak  ofte  sodavand.  I  dag  er  hans 
yndlingsspise  alt,  der  er  stærkt  og 
krydret,  og  som  han  kan  komme 
peber  på. 

Han  vogtede  får,  indtil  han  var  ni  år 
gammel;  så  blev  han  anbragt  på  en 
kostskole.  Da  folk  dér  ikke  kunne 
udtale  hans  rigtige  navn,  gav  de  ham 
et  engelsk  navn  i  stedet.  Det  eneste 
problem  var,  at  de  også  gav  tre 
andre  børn  det  samme  navn.  Så  der 
var  nummer  et,  to,  tre  og  fire  med 
det  samme  navn. 

Et  sidste  dages  hellige  missionærpar, 
der  arbejdede  i  forretningen,  døbte 
min  mand,  da  han  var  ti  år  gammel, 
og  fra  det  øjeblik  passede  han  sine 
møder.  Han  blev  udpeget  til  at  delta- 
ge i  kirkens  uddannelsesprogram  og 
blev  sendt  til  Utah  for  at  bo  hos  en 
plejefamilie  og  gå  i  skole.  En  time  før 
bussen  skulle  til  at  køre,  lagde  en 
ven,  bror  Bloomfield  en  skål  på  hans 
hoved  og  gav  ham  en  hurtig  klip- 
ning. Alle  hans  ejendele  blev  lagt  i  en 
skoæske  -  han  havde  ingen  sko.  Der 
var  flere  huller  i  hans  bukser,  som 
han  havde  på,  end  der  var  stof.  Han 
blev  anbragt  i  bussen  om  aftenen, 
givet  to  dollars  af  bror  Bloomfield, 
som  sagde,  at  han  ville  komme  til  sit 
bestemmelsessted  den  næste  mor- 
gen." 

På  det  tidspunkt  tænkte  jeg  på,  hvor 
vanskehgt  det  må  have  været  for  den 


lille  dreng  at  forlade  sin  familie  for 
helt  alene  at  tage  med  bus  til  et  sted, 
hvor  kulturen  var  helt  anderledes, 
end  han  kendte  til,  og  hvor  han  ikke 
kendte  en  eneste  sjæl.  Den  eneste 
forbindelse,  han  havde  med  dem, 
var  at  han  var  medlem  af  de  sidste 
dages  helliges  kirke." 
Generalautoritetens  hustru  fortsat- 
te; „Den  første  dag  i  hans  nye  skole  i 
Utah  samledes  alle  børnene  om- 
kring min  mand.  De  havde  aldrig  før 
set  en  indianer.  ,Hvor  er  din  krigs- 
maling?' spurgte  de.  ,Hvor  er  dine 
mokkasiner?' 

,,De  nye  plejeforældre  var  bekymre- 
de, fordi  deres  indianerdreng  var  så 
genert.  Ja,  de  eneste  ord,  han  talte  til 
dem  de  første  tre  måneder,  var  ja  og 
nej.  Ved  juletid  gav  de  ham  nyt  tøj  - 
to  par  bukser,  fire  skjorter,  to  par 
strømper,  osv.  Moderen  bad  ham  gå 
ovenpå  og  prøve  tøjet.  Efter  et  langt 
stykke  tid  kom  han  igen  ned  og 
havde  taget  alt  tøjet  på,  alle  skjorter- 
ne, alle  bukserne,  alle  strømperne! 
Det  var  vanskeligt  at  vænne  sig  til  et 
nyt  sprog  og  nye  vaner. 
Selv  om  min  mand  nu  har  meget 
travlt,  elsker  han  fodbold  og  basket- 
ball. Når  han  har  lidt  fritid,  og  det 
sker  ikke  ret  tit,  holder  han  af  at 
spille  mundharpe.  Sidste  jul  spillede 
han  for  generalautoriteterne  ved 
deres  julefest. 

Min  mand  synes,  at  familie- 
hjemmeaften  er  en  dejlig  tid  til  at 
oplære  børnene  til  ledere.  Han  lader 
altid  et  af  børnene  lede  sangen.  En 
anden  vil  vælge,  hvem  der  skal  holde 
bøn,  og  hvilke  sange,  der  skal  syn- 
ges. Ved  afslutningen  takker  den 


pågældende  alle,  der  har  deltaget  i 
programmet.  SædvanUgvis  bliver 
den,  der  har  givet  lektien  oprigtigt 
komplimenteret.  Så  bekendtgøres 
afslutingssangen  samt  navnet  på 
den,  der  skal  slutte  med  bøn. 
En  morgen  måtte  børnenes  far  tage 
afsted  kl.  5  for  at  nå  frem  til  et  tidligt 
møde  med  kirkens  embedsmænd. 
Senere  ringede  han,  da  børnene  var 
ved  at  stå  op,  og  vi  holdt  allesammen 
familiebøn  sammen  med  ham  i  tele- 
fonen." 

Hans  små  børn  har  disse  kommen- 
tarer: ,,Når  far  kommer  hjem,  for- 
tæller han  mig,  at  hvis  jeg  vil  spise 
min  mad,  vil  han  give  mig  en  ridetur 
på  hans  ryg.  Somme  tider  gi'r  han 
også  min  ven  en  ridetur!" 
,,Far  hjælper  mig  med  at  spare  pen- 
ge sammen  til  min  mission." 
,,Min  far  viser  os,  hvordan  vi  gør 
rent.  Han  siger  altid,  at  vi  skal  gøre 
køkkenbordet  rent,  efter  at  vi  har 
vasket  op." 
,,Han  er  rar" 

,,Når  han  spiller  fodbold  med  os, 
skal  vi  allesammen  tale  pænt." 
Da  hun  blev  spurgt  om,  hvad  hendes 
mands  yndlingsemne  at  tale  om,  er, 
sagde  hun:  ,,Han  siger  altid,  at  vi 
allesammen  er  Guds  børn,  ligegyl- 
digt hvad  farve  vi  har,  og  at  der  i 
vores  kirke  ikke  er  plads  til  fordom- 
me. Når  han  taler,  repræsenterer 
han  hele  kirken,  ikke  specielt  det 
lamanitiske  folk."  D 

KVINDEN, 

SOM  VANDREDE 

5000  KM 


E.  Dale  LeBaron 


,,Jeg  ved  lige  akkurat,  hvad  del  bety- 
der at  rejse  5000  kilometer,"  siger  Ma- 
vis  Hutchison.  ,,Det  er  et  slid!" 
Det  var  virkelig  en  tur  på  lige  ved 
5000  kilometer.  Denne  53-årige  syda- 
frikaner løb  bogstavelig  talt  tværs  over 
Amerika,  fra  Los  Angeles  til  New 
York  i  1978.  Og  da  hun  vendte  tilbage 
til  Johannesburg  i  Sydafrika,  begyndte 
hun  en  evigtvarende  rejse  ved  at  blive 
døbt  ind  i  Jesu  Kristi  Kirke  af  Sidste 
Dages  Hellige.  Begge  rejser  har  vist  sig 
at  være  en  udfordring.  Og  begge  har 
vist  sig  at  være  meget  udbytterige. 
,,Jeg  begyndte  min  karriere  med  at  lø- 
be efter  drengene,"  smiler  hun.  Og  det 
er  bogstaveligt  rigtigt.  Hendes  to  yng- 
ste sønner  -  hun  har  seks  børn  -  var 
begyndt  at  dyrke  løb,  og  bekymret  for 
sin  egen  kondi  begyndte  hun  at  løbe 
sammen  med  dem.  I  1963  blev  det  den 
store  dille  i  Transvaal  at  gå,  og  snart 
fandt  Mavis  sig  i  færd  med  at  blive 
„én  af  de  bedste  gå-damer  i  landet". 
Hun  kunne  lide  det  -  konkurrencen, 
den  stadige  forøgelse  af  udholdenhed 
og  disciplin  og  det,  at  hun  fandt  sig 
selv  derved. 

Mavis  havde  aldrig  tænkt  på  sig  selv 
som  værende  atletisk.  Hendes  far, 
George  Vaughn,  var  løber  og  rugby- 
spiller i  Kimberley,  stedet  hvor  „det 
største  menneskegjorte  hul  på  jorden" 


er,  og  der  arbejdede  han  for  et 
diamantmineselskab.  Alligevel  led  den 
nervøse  Mavis  som  barn  af  sankt 
veitsdans.  som  tre  gange  tre  måneder 
nødvendiggjorde,  at  hun  var  senge- 
liggende. Det  at  løbe  var  noget  helt 
uventet  for  mrs.  Ernest  Huntchison  i 
Johannesburg,  mor  til  seks  børn  og  nu 
bedstemor  til  syv. 

Fra  gåsporten  skiftede  hun  over  til 
terrænløb  og  arbejdede  ihærdigt  på  at 
få  Sydafrika  til  at  anerkende  kvinder- 
nes terrænløb  som  officiel  sportsgren. 
Hun  blev  belønnet  på  den  sædvanlige 
måde  ved  at  blive  givet  endnu  mere 
arbejde;  hun  blev  udpeget  til  al  lede 
det  første  kvindehold,  der  skulle  re- 
præsentere Sydafrika  i  udlandet  med 
en  tur  til  Storbritannien  i  1969. 
På  det  tidspunkt  arbejdede  hun  seriøst 
med  sine  løbeaktiviteter  og  meldte  sig 
til  ,.et  af  de  mest  frygtede  maratonløb 
i  verden",  det  såkaldte  ,,Comrades' 
Marathon".  der  begynder  760  meter 
over  havets  overflade  i  Pietermaritz- 
burg  og  fortsætter  ,,87  kilometer  gen- 
nem overvældende  landskaber  ned  til 
kystbyen  Durban".  Det  er  ,, turen  ne- 
dad". , .Turen  opad"  holdes  hverandet 
år.  begynder  i  Durban  og  går  hæs- 
blæsende op  ad  bakke  til  Pietermaritz- 
burg. 
At  løbe  var  nu  blevet  hendes  måde  at 

leve  på.  Hun  satte  stedse  større  udfor- 
dringer i  sil  liv.  Den  ene  var  at  løbe 
tværs  over  De  forenede  Stater.  Den 
anden  var  at  acceptere  mormon- 
missionærernes  budskab. 
Hun  traf  missionærerne  lige  før  hun 
rejste  til  USA  og  bad  dem  komme  til- 
bage, fordi  ,,jeg  var  fuldstændigt  opta- 
get af  de  sidste  forberedelser". 
Stående  på  trapperne  op  til  rådhuset  i 
Los  Angeles  den  12.  marts  1978  vidste 
hun,  at  hun  stod  over  for  ,,den  største 
udfordring  i  mit  liv"  både  åndeligt  og 
fysisk.  „Det  var  mit  største  ønske, 
men  jeg  følte  mig  så  bange.  Ville  jeg 
være  i  stand  til  at  gøre  det?  Hvad  lå 
der  foran  mig?  Var  jeg  stærk  nok? 
Havde  jeg  forberedt  mig  godt  nok? 
Jeg  ønskede,  at  jeg  havde  været  for- 
nuftig nok  til  at  være  blevet  hjemme." 
Så  slog  tårnuret  ni,  og  hun  var  afsted. 
Fulgt  af  to  biler  løb  Mavis  i  14  timer 
hver  dag,  begyndte  klokken  4  om 
morgenen  og  standsede  kun  for  at  få 
noget  at  spise.  Hun  løb  gennem  13 
stater  og  gennem  fire  tidszoner.  Hun 
tog  6.000.000  skridt,  et  ad  gangen. 
Hun  havde  25  par  sko  som  hun  havde 
på  skiftevis,  og  fik  reparationer  udført 
40  gange. 

Vejret  ramte  hende  næsten  systematisk 
med  alle  slags  variationer.  I  fire  uger 
måtte  hun  slås  med  intens  varme.  I  de 
næste  fire  uger  måtte  hun  kæmpe  sig 
frem  mod  strid  blæst,  som  bogstaveligt 
kastede  hende  omkuld  flere  gange  -  og 
bitterlig  kold.  stampende  fremad  un- 
der vægten  af  to  træningsdragter,  en 
blød,  flad  kasket,  hansker  og  en  tynd 
vindjakke.  Og  så  regnede  det  uden  at 
holde  op  i  syv  dage.  én  regnfrakke 
holdt  væden  ude  i  nøjagtigt  én  time; 
hun  havde  to  af  dem  på.  Til  sammen 
holdt  de  hende  tør  i  fire  timer. 


Vejret  var  ikke  den  eneste  udfordring. 
,, Trafikken  var  frygtelig",  udbrød  hun. 
På  en  farlig  strækning  hvinede  biler 
forbi  hvert  syvende  sekund.  Hun  holdt 
kun  op  med  at  løbe  en  enkelt  dag  - 
den  33.  -  da  en  splint  i  foden  gjorde 
det  umuligt  for  hende  at  fortsætte. 
Den  næste  dag  var  hun,  skærende 
tænder  af  smerte  og  bogstaveligt  træk- 
kende den  højre  fod  efter  sig,  tilbage 
på  vejen. 

,,Jeg  bad  tit  om  mod  til  at  udholde 
smerten,"  fortæller  hun.  ,,Jeg  bad  ikke 
Gud  fjerne  smerten,  men  bare  om  han 
ville  hjælpe  mig  til  at  udholde  den." 
Hun  bad  ofte  på  turen:  ,,Kære  Gud. 
vil  du  ikke  nok  give  mig  styrke  til  at 
kæmpe  mod  blæsten,  udholdenhed  til 
at  nå  målet,  vilje  til  at  fortsætte."  ,,På 
intet  tidspunkt  tvivlede  jeg  på,  at  jeg 
ville  gennemføre  det,  men  jeg  kan  for- 
sikre jer  om,  at  der  var  øjeblikke,  hvor 
jeg  ikke  vidste,  hvordan  jeg  skulle 
kunne  holde  den  dag  ud  eller  bare  den 
næste  time.  Og  så  bad  jeg  med  ordene 
i  John  Henry  Newmans  skønne  salme; 
,Kære  Gud,  styr  mine  fjed.  at  se  jeg 
beder  ej  det  fjerne  mål  -  et  skridt  er 
nok  for  mig'."  („Når  mørke  mig  om- 
ringer", nr.37) 

Endelig  blev  vejret  bedre,  og  ,,de  to 
sidste  dage  var  så  smukke,  som  man 
kan  forrestille  sig  dem."  Hun  løb  ind  i 
New  York  og  ankom  til  rådhuset  der 
lige  før  middag  den  20.  maj  som  den 
eneste  kvinde  i  historien,  der  har  lø- 
bet hele  vejen  fra  Stillehavet  til 
Atlanterhavet  tværs  over  USA.  Ud- 
mattet efter  løbet  var  hun  efter  69  da- 
ge, to  timer  og  40  minutter,  forbløffet 
over,  at  det  nu  vat  slut.  ,,Det  kom  så 
pludseligt,"  sagde  hun. 
Var  det  det  værd?  ,,Jo!  Jeg  voksede 
langt  ud  over,  hvad  jeg  havde  turdet 

drømme  om.  Jeg  lærte,  at  intet  er 
umuligt,  hvis  man  er  parat  til  at  arbej- 
de hårdt  nok  for  det.  Alderen  betyder 
ikke  noget.  Der  findes  ingen  barrierer 
og  ingen  handicap.  Og  man  må  klare 
sig  selv,  selv  gøre  det.  Ingen  kan  løbe 
for  dig.  Jeg  lærte  også,  at  fiasko  bety- 
der noget.  Deraf  kan  vi  lære  disciphn, 
tålmodighed,  udholdenhed  og  evnen 
til  at  acceptere  skuffelser." 
På  en  meget  virkelig  og  alligevel  ikke 
helt  forståelig  måde  havde  dette  ener- 
verende løb  beredt  hende  til  at  modta- 
ge evangeliet.  Vejen  foran  hende  hav- 
de ,, åbnet  mit  sind  og  mit  hjerte  for 
de  skjulte  mål  i  en  skjult  tilværelse. 
Jeg  var  parat  til  at  finde  mig  selv." 
Ud  over  frygten  for  fiasko  og  smerte  i 
forbindelse  med  det  hårde  arbejde  lå 
der  en  uafrystelig  fornemmelse  af  sel- 
vet, en  bevidsthed,  der  ærede  sandhe- 
den og  foragtede  humbug.  Og  det  lan- 
ge løbs  ,, rensende  ensomhed"  havde 
givet  hende  en  fornemmelse  af  glæde. 
Muligheden  for  at  styrte  sig  ud  i  end- 
nu en  selvopdagelse  kom  i  løbet  af  en 
måned  efter  hendes  tilbagevenden  til 
Johannesburg.  To  missionærer  -  nogle 
nye  -  opsøgte  hende.  Hun  deltog  be- 
gejstret i  de  seks  lektier,  ,, sikker  på,  al 
de  ville  blive  ved  med  at  komme,  fordi 
jeg  var  så  glad  for  deres  besøg".  Men 
da  de  spurgte,  om  hun  ønskede  at  bH- 
ve  døbt  den  følgende  lørdag,  ,,blev  jeg 
helt  lamslået,  og  jeg  skyndte  mig  at 
sikre  mig,  at  jeg  ikke  havde  tid  den 
lørdag,  og  den  næste,  og  den  næste". 
Men  hun  kendte  for  meget  til  sig  selv 
til  at  undgå  denne  anden  store  udfor- 
dring. „Jeg  vidste,  at  jeg  bare  fandt  på 
undskyldninger.  Jeg  vidste  også,  at 
hvis  jeg  nu  bestemte  mig  til  ikke  at 
slutte  mig  til  kirken,  så  ville  jeg  igen 
gå  galt  i  byen,  for  jeg  vidste,  at  der 


var  kommet  et  lys  ind  i  min  tilværelse, 
som  ikke  havde  været  der  før." 
Betydningen  af  den  afgørelse,  hun 
måtte  træffe,  gjorde  det  ikke  lettere. 
Hun  måtte  døbes  helt  alene  som  det 
eneste  medlem  af  sin  familie,  der  slut- 
tede sig  til  kirken.  Hun  ville  komme  til 
at  forandre  sin  livsstil  for  tredie  gang. 
Alt  det  ville  gøre  ondt.  Men  hun  bad 
og  ,, følte  at  vor  himmelske  Faders 
Ånd  fortalte  mig,  at  jeg  måtte  gøre  det 
eneste  rigtige".  Ånden  hviskede  også 
lil  mig,  „at  kun  jeg  kunne  træffe  dette 
valg". 

Hun  traf  sin  afgørelse.  Den  30.  sep- 
tember 1978  ventede  hun  klokken 
16.30  i  Ramah  kirkebygningen  til  det 
blev  hendes  tur  til  at  blive  døbt.  Det 
var  rent  følelsesmæssigt  end  gentagelse 
af  hendes  oplevelse  i  Los  Angeles. 
„Der  var  mange  andre  mennesker,  der 
blev  døbt  samtidig  med  mig.  De  fore- 
kom alle  sammen  så  rolige,  så  sikre  og 
tydeligvis  meget  lykkelige.  Jeg  var  me- 
get nervøs  og  meget  usikker  og,  i  det 
øjeblik,  meget  ulykkelig.  Havde  jeg 
forberedt  mig  tilstrækkeligt?  Gjorde 
jeg  det  rigtige?  Det  var  en  enorm  for- 
pligtelse -  ville  jeg  være  i  stand  til  at 
holde  den?" 

Og  var  det  at  slutte  sig  til  kirken  det 
hele  værd?  Igen,  jo!  ,,Jeg  ved,  at  jeg 
traf  den  rigtige  beslutning.  Jeg  ved,  at 
der  vil  komme  mange  gange,  hvor  jeg 
vil  bede  om  styrke  til  blot  at  tage  det 
næste  skridt,  men  jeg  vidste,  straks  ef- 
ter at  jeg  var  blevet  døbt,  at  jeg  kunne 
gennemføre  også  dette  løb.  Dette  er 
den  allervigtigste  rejse  i  mit  liv." 
Siden  sin  dåb  har  hun  tjent  som 
søndagsskolesekretær,  samfundslektie- 
leder  og  besøgslærerinde  i  hjælpefore- 
ningen, og  -  selvfølgelig  som  atletik- 
rådgiver i  aktivitetskomiteen.  D 

JEG  HAR  ET  SPØRGSMÅL 

Spørgsmål  af  almindelig  interesse  besvaret  som  vejledning, 
ikke  som  en  officiel  tilkendegivelse  af  kirkens  politik. 


William  E.  Berrett, 

stavspatriark  og  professor  emeritus  i  kirkens 
historie  og  lærer  ved  Brigham  Young 
University,  bersvarer  spørgsmålet.) 


Kan  helbredelse  (ved 
håndspålæggelse)  være 
virkelig,  når  den  udføres 
uden  præstedømmet? 


Når  man  overvejer  dette 
spørgsmål,  må  man  huske  på,  at 
Herrens  apostle  engang  sagde  til 
ham: 

,, Mester,  vi  så  en  mand  uddrive 
onde  ånder  i  dit  navn;  og  vi  søgte 
at  hindre  ham  i  det,  fordi  han  ikke 
slutter  sig  til  os. 

Men  Jesus  sagde  til  ham:  ,1  skal 
ikke  hmdre  ham;  thi  den,  som  ik- 
ke er  mod  jer,  er  for  jer.'"  (Luk. 
9:49-50) 

Det  er  klart,  at  det  er  godt  at  blive 
helbredt.  Og  der  er  mange  måder 
at  bhve  helbredt  på  foruden  at  bli- 
ve salvet  af  præstedømmet  -  ved 
en  god  levevis,  sunde  urter,  læge- 
kunst og  troens  bønner. 
Gud  har  givet  os  visdomsordet 
som  sundhedsvejledning.  Han  har 
også  givet  os  forskellige  urter  på 
jorden  med  helbredende  evner.  Vi 
læser  i  Alma,  at  „nogle  døde  af  fe- 
ber, som  på  visse  tider  af  året 
forekom  hyppigt  i  landet;  dog  dø- 
de ikke  mange  af  feber  på  grund 
af  de  gode  egenskaber  ved  de 
mange  planter  og  rødder,  som 
Gud  havde  beredt  til  at  fjerne 

årsagen  til  de  sygdomme,  som 
menneskene  var  unkastet  på  grund 
af  klimaet."  (Alma  46:40) 
I  umindelige  tider  og  i  alle  kultu- 
rer har  medicinmænd  brugt  mange 
af  naturens  egne  lægemidler  og 
med  dem  helbredt  mange  menne- 
sker. Og  i  vor  tid  har  Gud  udøst 
en  kundskab  over  jorden,  som 
lægevidenskaben  har  brugt  til  at 
administrere  megen  hjælp  til  de  sy- 
ge og  lidende  -  og  heldigvis  er  den 
nået  langt  ud  over,  hvad  de  stærkt 
begrænsede  lægende  urter  har  væ- 
ret i  stand  til  i  tidligere  kulturer. 
Gud  forventer,  at  vi  udnytter  alt, 
hvad  han  har  givet  os  til  at  helbre- 
de os  for  vore  sygdomme.  Det 
spørgsmål  som  mest  af  alt  har 
generet  menneskene,  har  at  gøre 
med  de  helbredelser,  hvor  ingen  af 
naturens  kendte  lægemidler  og  in- 
gen menneskelig  lægelig  kunnen  er 
blevet  anvendt  på  den  pågældende 
syge.  Sådanne  helbredelser  er  sæd- 
vanligvis blevet  kaldt  troshelbredel- 
ser  -  helbredelser,  der  er  forekom- 
met på  grund  af  enten  sindets 
kraft  over  legemet  eller  gennem 
administrering  af  Guds  kraft.  Selv 
om  begge  disse  metoder  er  legiti- 
me, forårsager  de  ofte  nogen  for- 
virring; helbredelser,  der 
forårsages  af  sindets  magt  over  le- 
gemet bliver  ofte  fejlagtigt  betrag- 
tet som  præstedømmehelbredelser. 
Jo  mere  vi  lærer  om  sindets  magt 
over  legemet,  desto  tydeligere  bli- 
ver det,  at  i  nogen  grad  og  på 
måder,  som  endnu  for  størstedelen 


er  ukendte  for  os,  kan  vort  sind 
øve  og  udøver  virkelig  en  magt- 
fuld rolle  ved  visse  former  for  for- 
bedring af  helbredet.  Men  oftest  er 
vi  blot  ved  at  begynde  at  øjne  dis- 
se evner,  snarere  end  at  vi  er  ble- 
vet i  stand  til  at  anvende  dem. 
Talrige  helbredelser  har  fundet 
sted  ved  udøvelse  af  sindets  magt 
over  det  fysiske  legeme.  Læger  i  de 
primitive  samfund  har  for  ekse- 
mpel anvendt  mystiske  metoder  til 
at  indgive  den  syge  tro  på,  at  han 
kan  blive  helbredt.  Helbedelse  er 
ofte  i  sådanne  tilfælde  resultatet, 
ikke  på  grund  af  lægens  besvær- 
gelser, men  på  grund  af  en  natur- 
lov, hvorved  sindet  bliver  i  stand 
til  at  påvirke  legemet. 
Den  store  forkynder,  George  Fox, 
der  grundlagde  kvækernes  sam- 
fund, var  fortaler  for  tros- 
helbredelser  og  havde  stor  succes 
dermed,  selv  om  sygdommen  alt 
for  ofte  vendte  tilbage,  hvorpå  han 
betegnede  den  som  Guds  straf  for 
ulydighed.  Andre  helbredelser  er 
forekommet  på  hellige  steder  som 
f.eks.  Mekka  i  Arabien,  skønt  kun 
en  meget  lille  del  af  dem,  som  ta- 
ger dertil  for  at  blive  helbredt,  vir- 
kelig bliver  det.  Der  er  forekom- 
met nogle  troshelbredelser  ved 
vækkelsesmøder,  men  det  er  et 
spørgsmål,  hvor  vedvarende 
sådanne  helbredelser  har  været. 
Ydermere  hævder  Christian  Scien- 
ce, at  smerter  overhovedet  ikke 
eksisterer,  men  kun  er  en  fejl  ved 
det  menneskelige  legeme. 

Jeg  er  sikker  på,  at  mange,  som  er 
blevet  helbredt  ved  sindets  og 
åndens  magt  over  legemet,  ikke  er 
blevet  ledet  af  mennesker,  der  er 
påvirket  af  djævelen,  men  snarere 
af  mennesker  med  gode  hensigter, 
og  at  den  tro,  der  har  frembragt 
helbredelser  ved  f.eks.  helHge  ste- 
der, ikke  nødvendigvis  er  den  on- 
des værk,  men  at  mange  ganske 
enkelt  har  anvendt  et  ikke  aner- 
kendt gudgivent  princip  for  livet. 
Jeg  mener  også,  at  når  vi  klassifi- 
cerer alle  sådanne  helbredelser 
som  kommende  fra  djævelen,  så 
begår  vi  uretfærdighed  over  for 
den  gruppe  velmenende  menne- 
sker, som  har  formået  den  syge  til 
at  udvise  tro,  selv  om  det  er  tyde- 
ligt, at  nogle  besværgelser  og  nogle 
formaninger,  der  har  været  benyt- 
tet, og  nogle  omgivelser  og  perso- 
ner involveret,  ikke  afspejler  Guds 
Ånd. 

Jeg  mener,  at  vi  må  erkende,  at 
der  findes  svindlere,  der  besjælet 
af  uhellige  formål,  benytter  sande 
principper  vedrørende  forholdet 
mellem  sind  og  legeme  på  djævel- 
ske måder.  Selv  om  djævelen  ikke 
kan  gøre  noget  godt,  kan  menne- 
sker, der  benytter  djævelske  meto- 
der somme  tider  blande  det  gode 
med  det  djævelske.  Det  fik  Brig- 
ham Young  til  at  sige  om  den 
hypnotisme,  som  han  så  praktise- 
ret på  sin  tid:  ,, Hypnotisme  er  for- 
vansket sandhed;  den  opstår  ved 
hellige,  gode  og  retfærdige  princip- 
per, der  er  blevet  forvansket  med 


djævelens  hjælp.  .  .  Vis  mig  et  ene- 
ste princip,  der  stammer  fra  djæve- 
lens kraft.  Du  kan  ikke  gøre  det. 
Jeg  kalder  ondt  for  forvansket 
godt,  eller  et  godt  princip,  som 
man  har  gjort  ondt  brug  af 
{Journal  of  Discour  ses.  3:186-157) 
Vi  finder  eksempler  på  sådan  ond 
benyttelse  af  sande  principper  i 
både  bibelske  og  historiske  beret- 
ninger. For  eksempel  var  de  ægyp- 
tiske præster  ved  hjælp  af  djævel- 
ske kræfter  i  stand  til  at  udføre 
mange  af  de  samme  mirakler,  som 
Moses  udførte  med  Guds  kraft. 
(Se  2.  Mos.  7-8)  I  de  tidlige  apost- 
les dage  fremstillede  den  Simon 
der  drev  trolddom  i  Samaria  så 
overbevisende  sine  sataniske  kræf- 
ter som  guddommelige,  at  mange 
mennesker,  ,,små  og  store,  .  .  .  sag- 
de: ,Det  er  ham,  der  er  den  Guds 
kraft,  som  man  kalder  den  store'" 
(Ap.  G.  8:10) 

I  1830  hævdede  Hiram  Page,  et  af 
de  otte  vidner  til  Mormons  Bog, 
at  han  modtog  ,, åbenbaringer"  for 
kirken  fra  en  bestemt  sten,  han 
havde  fået  fat  i.  Selv  om  disse 
,, Åbenbaringer"  modsagde  dem, 
som  Joseph  Smith  modtog  fra 
Herren,  besveg  den  måde,  hvorpå 
han  fik  dem  adskiUige  medlemmer 
af  kirken,  blandt  dem  endogså 
Oliver  Cowdery.  Herren  befalede 
Oliver  at  sige  til  bror  Page,  „at 
det,  han  har  skrevet  efter  den  sten, 
ikke  er  af  mig,  og  at  Satan  forfø- 
rer ham"  (L&P  28:11).  Otte  år  se- 
nere forlod  Hiram  Påse  kirken. 

Del  er  klart,  at  i  disse  tilfælde  gav 
Satan  mennesker  en  mægtig  kraft, 
der  var  så  meget  lig  den,  der  udvi- 
stes af  Guds  sande  tjenere,  at 
mange  blev  forledt.  Det  forekom- 
mer mig  derfor,  at  sande  princip- 
per kan  bruges  både  til  godt  og  til 
ondt. 

Når  man  nu  har  denne  forståelse 
for  andre  former  for  helbredelser  - 
nogle  godt  og  nogle,  der  er  af  Sa- 
tan, lad  os  så  vende  os  til  præste- 
dømmelige helbredelser.  Der  er  be- 
grænsninger for  helbredelser,  der 
udføres  alene  ved  troen.  Men  når 
den  syges  tro  ledsages  af  den  hel- 
bredende salvelse  gennem  præste- 
dømmets kraft,  er  der  ingen  be- 
grænsning for  de  mulige  resultater. 
Lyt  til  denne  indbydelse  Kristus 
gav  nephiterne: 

,,Har  I  syge  blandt  jer?  Bring  dem 
hid.  Har  I  lamme,  blinde,  halte, 
vanføre,  spedalske  eller  svindsotti- 
ge, døve  eller  andre  plaget  på  an- 
den vis?  Bring  dem  hid,  og  jeg  vil 
helbrede  dem,  thi  jeg  har  medli- 
denhed med  jer;  mit  indre  er  fyldt 
med  barmhjertighed."  (3.  Ne. 
17:17) 

I  præstedømmehelbredelser  er  den 
angrebnes  tro  også  en  levende  fak- 
tor -  men  det  er  sand  tro  på  en 
sand  kraft:  præstedømmet.  I 
sådanne  tilfælde  virker  troen  som 
en  slags  katalysator  til  at  tilveje- 
bringe den  ønskede  fysiske  reak- 
tion. Markus  skriver  i  sit  evange- 
lium, at  Herren  kun  kunne  udføre 
få  af  sine  sædvanlige  helbredelser 


under  sit  besøg  hos  beboerne  i 
hans  hjemsted  Nazaret  på  grund 
af  folks  manglende  tro.  (Se  Mar- 
kus 6:5) 

Således  udgår  der,  når  Guds  præ- 
stedømme lægger  hænder  på  den 
troende  syge,  et  magtfuldt,  helbre- 
dende element  fra  præstedømme- 
bæreren til  modtagerens  sind  og 
legeme.  Det  er  lige  så  virkeligt 
som  de  ultraviolette  stråler  eller 
laserstrålerne,  blot  langt  mere 
virkningsfuldt,  når  de  rigtige  for- 
hold hersker,  til  fordel  for  det  fysi- 
ske legeme.  Brigham  Young  for- 
klarer det  således: 
,,Når  jeg  lægger  hænderne  på  den 
syge,  forventer  jeg,  at  Guds  hel- 
bredende kraft  og  indflydelse  skal 
gå  gennem  mig  til  patienten,  og 
sygdommen  vil  da  trække  sig  til- 
bage." {Discourses  o f  Brigham 
Young,  Salt  Lake  City  1977,  s. 
162) 

Selv  om  denne  helbredende  kraft, 
der  flyder  gennem  den  rigtige  præ- 
stedømmelige administration,  ikke 
forstås  af  verden,  kendes  og  bevid- 
nes den  af  Guds  folk.  Derfor  glæ- 
der sidste  dages  hellige,  selv  om  de 
erkender  troens  kraft  uden  præste- 
dømmelig administration,  sig  over 
den  langt  stærkere  virkende  hel- 
bredende kraft  ved  Guds  præste- 
dømme, der  begrænser  og  omfat- 
ter alle  andre  former  for  helbredel- 
se, og,  når  det  er  nødvendigt, 
langt  overgår  dem  i  sin  kraft  og 
helbredende  indflydelse.  (Se  L&P 
43:44)  D 

DEN  LILLE 
BOG 


Jacque  Felshaw 


Det  brændende  vidnesbyrd  om 
Guds  kærlighed,  der  stadig 
begejstrer  min  sjæl,  kom  til  mig,  da 
jeg  blot  var  ti  år,  på  det  tidspunkt,  da 
jeg  trængte  til  styrke  under  en  meget 
skræmmende  oplevelse.  Det 
vidnesbyrd,  fast  forankret  i  min  sjæl, 
blev  motiveringen  for  min  søgen  efter 
sandheden  og  førte  mig  til  et 
vidnesbyrd  om  evangeliet  og  til 
medlemskab  af  Jesu  Kristi  Kirke  af 
Sidste  Dages  Hellige  år  senere. 
Oplevelsen  begyndte  med  tante 
Maggie  og  en  lille  bog  med  titlen  De  ti 
Bud,  som  hun  havde  givet  til  min 
yngste  søster  til  jul.  Da  tante  Maggie 
kom  nærmere  til  at  være  en  engel  end 
nogen  anden,  jeg  kendte,  var  der  ingen 
tvivl  i  min  sjæl  om,  at  vi  burde 
efterleve  hvert  eneste  ord,  der  var 
skrevet  i  den  bog. 
Tante  Maggie  elskede  skrifterne. 
Hendes  liv  var  helt  uselvisk,  og  ofte 
talte  hun  når  vores  familie  var  samlet 
om  betydningen  af  at  lære  Jesu 


lærdomme  og  benytte  dem  som  vej- 
ledning i  vort  dagligliv.  Jeg  følte 
varme  og  sikkerhed  i  hendes  hjem,  og 
den  følelse  kom  tilbage  til  mig.  når  jeg 
læste  i  den  lille  bog  og  betragtede  dens 
søde  familiebilleder.  Jeg  vidste,  at 
sådan  ønskede  jeg  at  min  familie 
skulle  være. 

En  dag  legede  min  lille  søster.  Edres, 
og  min  yngre  bror  Wade.  og  jeg  i 
sandbankerne  på  den  anden  side  af 
markerne  fra  vort  hus.  da  vi  pludselig 
fornemmede  en  forandring  i 
atmosfæren.  Da  vi  løftede  blikket,  så 
vi,  at  et  uvejr  hurtigt  var  ved  at 
trække  op.  Vi  havde  ofte  før  set  og 
oplevet  sådanne  uvejr.  Et  af  dem 
havde  fornylig  blæst  vores  vindmølle 
ned,  revet  store  grene  fra  træerne  i 
vores  gård  og  sendt  småskure  rundt 
på  grunden. 

Ih,  hvor  blev  vi  bange,  og  Edres 
begyndte  at  græde.  Jeg  tog  hende  ved 
hånden,  og  min  bror  tog  den  anden, 
og  vi  begyndte  at  løbe  hjemad.  Min 
lille  søster  kunne  ikke  løbe  så  stærkt, 
og  vi  var  nødt  til  at  sagtne  farten,  og 
en  mark  og  frugthaven  lå  endnu 
mellem  os  og  huset.  Mens  vi  løb,  blev 
jeg  ved  med  at  sige  til  dem:  ,,Vær  ikke 

bange,  Herren  vil  beskytte  os.  Hvis  vi 
gør  det,  som  han  siger  i  De  ti  Bud.  vil 
han  beskytte  os." 

Jeg  må  have  gentaget  de  sætninger 
mere  end  en  snes  gange,  til  dels  for  at 
berolige  dem,  og  dels  som  en  bøn. 
,, Herren  elsker  små  børn,"  fortalte  jeg 
dem.  ,,AU,  hvad  han  ønsker,  er  at  vi 
holder  budene.  Hvis  bare  vi  beder 
ham  hjælpe  os,  vil  han  gøre  det."  Jeg 
var  bange,  men  jeg  kunne  ikke  vise 
det,  for  jeg  var  nødt  til  at  forhindre 
dem  i  at  blive  det.  Jeg  vidste,  at  vi  var 
nødt  til  at  komme  hjem,  før  stormens 
fulde  kraft  nåede  ind  over  os,  men 
Edres'  små  ben  kunne  ikke  bære 
hende  ret  hurtigt.  Alligevel  vidste  jeg, 
ud  fra  alt  det,  som  tante  Maggie 
havde  sagt,  at  Herren  ville  hjælpe  os. 
Og  så  kom  vidnesbyrdet.  Vi  var  lige 
kommet  forbi  ferskentræerne  i  frugt- 
haven og  skulle  nu  passere  æble- 
træerne, da  en  brændende, 
forbavsende  varme  gennemstrømmede 
min  krop  og  fortalte  mig,  at  det,  som 
jeg  fortalte  min  bange  bror  og  søster, 
virkelig  var  sandt.  Den  brænden  inde  i 
mig  vil  jeg  aldrig  glemme.  Jeg  følte 
mig  meget  lykkelig!  Jeg  var  ikke 
længere  bange!  Selv  om  blæsten  blev 


voldsommere  og  store  hagl  og  regn- 
dråber begyndte  at  falde,  vidste  jeg,  at 
vi  ville  komme  hjem  i  sikkerhed. 
Mor  kom  løbende  ud  efter  os.  Hun 
tog  Edres  i  armene  og  løftede  hende 
op,  og  vi  skyndte  os  alle  sammen 
tilbage  til  huset,  så  hurtigt  vi  kunne. 
Da  jeg  senere  var  alene  med  mine 
tanker,  undrede  jeg  mig  over,  hvad 
der  var  sket  derude  på  vejen  gennem 
frugtplantagen.  Jeg  vidste,  at  jeg 
havde  haft  en  åndelig  oplevelse,  og  at 
den  havde  noget  at  gøre  med  det,  der 
stod  i  bogen  De  ti  Bud.  Fra 
diskussioner,  jeg  havde  overhørt, 
mellem  min  mor,  bedstemor  og  tante 
Maggie,  vidste  jeg,  at  der  var  langt 
mere  ved  det  end  det,  og  at  der  et  eller 
andet  sted  på  jorden  var  en  kirke,  der 
forkyndte,  hvad  jeg  i  mit  eget  sind 
besluttede,  var  sådan,  som  Herren 
ønskede,  vi  skulle  leve. 
Den  oplevelse  blev  en  kær  skat  for 
mig,  og  adskillige  år  derefter  følte  jeg, 
da  jeg  fandt  de  sidste  dages  hellige, 
den  samme  brænden  inde  i  mig,  som 
var  kommet  til  mig  som  barn.  Hvor  er 
jeg  taknemmelig  for  tante  Maggie, 
hendes  kærlighed  til  skrifterne,  og 
hendes  gave,  den  lille  bog.  D 

STORMENDE  NORMAN 

Keith  Brown 
som  det  fortaltes  til  Sharon  Brown 


Den  dejlige  udflugt  var  blevet  til  en 
alvorlig  kamp  for  overlevelse 
mod  kold  regn  og  frygtelig  over- 
svømmelse. Drivvåde  og  udmattede 
stod  spejderne  over  for  det  enkle  valg: 
find  ly  eller  dø. 

En  sommerregn  i  bjergene  i  Sierra 
Nevada  varer  som  regel  kun  et  par 
timer,  så  jeg  blev  ikke  bekymret,  da 
det  begyndte  at  regne.  Jeg  bad  dren- 
gene pakke  sammen,  og  så  ville  vi 
vandre  i  regnen  op  til  de  højt- 
liggende, øde  søer  i  Benchdalen, 
hvor  der  lod  til  at  være  gode  fiske- 
muligheder. Da  vi  havde  været  væk  i 
fire  dage  på  vores  vandre-  og  lejrtur, 
var  vi  ikke  klare  over  at  det  tropiske 
uvejr  med  tilnavnet  Norman  hærge- 
de Californien. 

Det  frygtelige  uvejr  føltes  med  regn, 
storm  og  skibshøje  bølger  overalt  i 
staten.  Men  denne  første  mandag  i 
september  måned  glædede  vi  os  kun 
over  den  afkølende  regn. 
En  uge  i  bjergene  var  blevet  en  årlig 
begivenhed  for  mig  som  biskop  og 
drengene  i  forskeralderen  (16-17  år) 
fra  mit  ward.  Jeg  havde  selv  som 
ungt  menneske  været  på  mange  ture 
op  i  bjergene.  Nu  følte  jeg  som 
biskop,  at  sådanne  ture  bragte  mig 
nært  sammen  med  drengene,  bedre 
end  noget  andet  kunne.  Dette  havde 


været  min  sjette  tur  som  leder  og 
indtil  nu  den  letteste.  For  det  første 
var  to  voksne  med  som  hjælpere, 
bror  Rich  og  bror  Christiansen.  For 
det  andet  havde  syv  af  drengene 
været  med  mig  før.  Kun  to  helt  unge 
drenge  på  14  år  var  med  for  første 
gang.  Steven  Knight  havde  satset  på 
det,  fordi  hans  bror  Jim  året  før  var 
kommet  hjem  med  begejstring  over 
fiskeriet,  kammeratskabet  og  den 
storslåede  natur.  Han  og  Kurt  Moo- 
dy,  den  anden  førstegangsdeltager, 
var  betagede.  Jeg  opdagede,  at  deres 
manglende  erfaring  skabte  de  sæd- 
vanlige småproblemer,  som  enhver 
begynder  forårsager.  De  begik 
lejlighedsvis  dumheder.  De  klagede 
over  vanskelighederne  med  at  pakke 
rygsækkene  og  led  under  ømme  ank- 
ler og  stive  muskler.  Men  alt  i  alt  var 
vi  glade  for  den  1 1  km  lange  vandre- 
tur den  dag.  Vi  satte  over  adskillige 
små  vandløb,  vandrede  over  en  stor 
eng  og  klarede  en  stejl  klatretur  op 
til  Benchdalen. 

,,Lad  os  ikke  slå  lejr  endnu,  drenge," 
beordrede  jeg.  „Vi  vil  ikke  have  våde 
telte,  hvis  vi  kan  undgå  det.  Behold 
jeres  regnslag  på  og  vent,  til  vejret 
bliver  bedre." 

Jeg  mente  stadig,  at  regnen  snart 
ville  høre  op,  sådan  som  det  havde 
været  tilfældet  alle  de  andre  gange, 

jeg  havde  været  der.  Men  da  regnen 
ikke  var  hørt  op  midt  på  efter- 
middagen, slog  vi  lejr. 
„Flæk  noget  træ  til  optændings- 
brænde,"  foreslog  jeg. 
,,Vil  regnen  ikke  slukke  ilden?" 
spurgte  Jim. 

,,Lav  bålet  helt  op  mod  den  stejle 
klippevæg  der.  Det  vil  give  en  smule 
beskyttelse  mod  regnen.  Vi  vil  holde 
bålet  stort  nok  til  at  brænde  til  trods 
for  regnen." 

Efter  en  våd  men  varm  aftensmad, 
kravlede  vi  ind  i  vore  telte  for  al 
afvente,  at  regnen  skulle  høre  op. 
Det  begyndte  at  blæse,  og  regnen 
silede  ned. 
,, Biskop  Brown!" 

Jeg  vågnede.  Det  var  endnu  nat,  og 
det  regnede  stadig.  Steven  stod  uden 
for  mit  telt,  rystende  af  kulde  og  våd. 
,, Vores  telt  er  utæt.  Jeg  er  drivende 
våd  og  jeg  fryser." 
Jeg  anbragte  Steven  sammen  med 
Steve  Rich,  som  også  var  i  mit  telt. 
Jeg  vidste  ikke,  at  Steven  havde 
efterladt  døråbningen  i  sit  telt  uluk- 
ket. Resten  af  natten  slog  regnen  ind 
på  hans  teltkammerat  Kurt.  Flere 
timer  senere  vågnede  jeg  igen  med  en 
følelse  af  at  blive  kvalt  af  våd  luft. 
Stormen  havde  trukket  teltpløkkene 
op  af  jorden,  der  var  for  genncmvåd 
til  at  kunne  holde  dem.  Den  ene  ende 
af  teltet  var  sunket  sammen  og  hav- 
de hældt  al  sin  væde  ned  over  os.  Jeg 
kæmpede  mig  udenfor  og  satte  telt- 
pløkkende på  plads.  Da  jeg  alligevel 
var  opppe,  tændte  jeg  bålet  igen,  og 
da  jeg  kom  tilbage  til  teltet  var  den 
anden  ende  af  teltet  sunket  sammen. 
Jeg  ordnede  det  og  krøb  ind  i  teltet 


igen.  Det  varede  længe,  før  jeg  igen 
følte  mig  varm. 

Morgenen  kom  og  afslørede  en  me- 
get våd  lejrplads.  Keith  og  Mark 
Nelsen  vågnede,  blot  for  at  opdage 
at  der  var  ved  at  samle  sig  en  sø  ved 
siden  af  deres  telt,  kun  15  cm  fra  det. 
Et  nyt  vandløb  strømmede  midt 
imellem  to  andre  telte.  Klippen,  der 
hang  ud  over  og  skulle  beskytte 
oppakningen,  sendte  kaskader  af 
vand  ned  over  den  og  havde  allerede 
opblødt  den.  De  fleste  af  drengene 
havde  våde  soveposer.  Overalt  om- 
kring os  styrtede  vandet  i  små  vand- 
fald ned  fra  klipperne,  ned  i  dalen. 
Det  var  et  storslået  syn  men  også 
rædselsvækkende. 

,,Vi  må  hellere  se  at  komme  ud 
herfra,"  sagde  bror  Christiansen. 
„Vi  risikerer  at  blive  lukket  inde, 
hvis  der  bliver  oversvømmelse." 
,,Er  vi  ikke  temmelig  højt  oppe?" 
spurgte  Steve  Young.  ,, Denne  regn 
bliver  måske  til  sne.  Måske  bliver  vi 
fanget  i  en  snestorm." 
De  havde  begge  to  ret.  Vi  besluttede 
at  gå  længere  ned  for  at  finde  ly  og 
mindre  kulde.  Vi  skyndte  os  at  pak- 
ke sammen. 

,,Hvor  meget  af  madvarerne  bør  vi 
tage  med?  Det  er  vel  ikke  nødven- 
digt at  bære  det  altsammen,  er  det?" 
spurgte  Steve  Rich. 

„Nej,  lad  os  bare  tage  det  med.  som 
vi  behøver,"  samtykkede  jeg. 
,,Lad  os  gå  hele  vejen  ud  til  de 
parkerede  biler  i  dag.  Jeg  er  træt  af  al 
den  regn,"  surmulede  Cornell  Han- 
sen. 

Drengene  gav  højlydt  deres  bifald  til 
kende.  Men  jeg  var  ikke  sikker.  ,,Jeg 
er  ikke  sikker  på,  at  vi  kan  vandre 
alle  de  godt  30  km  i  dag  med  al  den 
regn."  sagde  jeg.  ,,Vi  må  hellere  tage 
mad  med  til  fire  måltider  i  tilfælde 
af,  at  vi  bliver  forsinkede." 
,,Åh  biskop,  er  vi  nødt  til  det?" 
,,Vi  er  nødt  til  det.  Lad  os  så  komme 
af  sted." 

Vandringen  blev  hurtigt  et  mareridt. 
Vores  frygt  for  oversvømmelse  viste 
sig  at  være  begrundet.  Små  vandløb, 
som  vi  uden  at  gøre  bukserne  våde, 
var  gået  lige  igennem,  var  blevet  til 
rivende  floder,  og  de  rev  os  med  sig 
og  prøvede  på  at  trække  os  ned.  Der 
var  vandfald  overalt.  Stien  blev  til  et 
vandløb  og  vanskelig  at  følge.  Stor- 
men piskede  grene  imod  os.  Vi 
overså  stedet,  hvor  vi  skulle  dreje  af, 
så  vi  kom  ad  den  længere  sti,  der 
førte  til  Maxonengene.  Jeg  kom  til 
at  tænke  på  en  skovløberhytte  på 
den  eng,  som  jeg  kendte  fra  en  tur 
sidste  år.  Men  da  vi  endelig  kom  til 
et  sted,  hvorfra  vi  kunne  se  ud  over 
engen,  standsede  vi  i  fortvivlelse. 
,,Se,  det  er  en  sø!" 
Jo,  det  var  rigtigt.  Engen  var  dækket 
af  knæhøjt  vand.  Hytten  lignede 
grangiveligt  en  strandet  ark.  Det 
stadigt  stigende  vand  slikkede  op  ad 
dens  fundament.  Vi  vandrede  gen- 
nem søen  og  blev  ved  med  at  gå. 
Stien  var  nu  på  mange  steder  sådan. 


at  vandet  gik  os  op  til  hvet.  Vi  var 
allesammen  kolde  og  havde  det  elen- 
digt. 

„Bliv  bare  ved  med  at  gå,  drenge," 
opmuntrede  jeg  dem.  ,,Så  kommer 
vi  ud  af  dette  rod." 
Men  jeg  havde  ikke  regnet  med  Fall 
Creek.  Det  var  et  lille  vandløb,  som 
vi  havde  vadet  igennem  på  vejen  op. 
Den  gang  var  den  omkring  3  meter 
bred  og  30  cm  dyb.  Nu  var  den  et 
rasende  virvar  afskummende  vand, 
30  meter  bred  og  dybere  end  en 
voksen  mand  er  høj. 
Vi  var  nødt  til  at  komme  over  den 
flod.  Vores  situation  var  ved  at  blive 
kritisk.  Vi  var  våde  og  kolde  og 
havde  ingen  mulighed  for  at  tørre  og 
varme  os.  De  fleste  af  drengenes 
soveposer  var  drivvåde,  vi  havde 
ikke  noget  tørt  sted  at  opholde  os, 
og  alt  træ  var  vådt  eller  lå  i  vand.  Og 
det  var  umuligt  at  forstå,  hvor  meget 
vand,  der  omgav  os. 
Vi  var  nødt  til  at  komme  over  flo- 
den. Men  vi  kunne  ikke  kommer 
over.  Den  var  for  dyb  til  at  vade 
igennem,  for  voldsom  til  at  svømme 
over  og  for  bred  til  at  bygge  en  bro 
over.  Opad  strømmen  kom  floden 
gennem  en  dyb  kløft  mellem  klipper. 
Der  kunne  vi  ikke  komme  over.  Jeg 

bad  til  vor  himmelske  Fader  om  at 
jeg  lige  som  Moses  på  én  eller  anden 
måde  kunne  dele  vandene.  Vi  be- 
gyndte at  gå  nedad  i  håb  om  at  fmde 
en  måde  at  komme  over  på. 
Efter  at  vi  havde  vandret  en  halv  km 
fandt  bror  Rich  et  kæmpemæssigt 
grantræ,  der  ,, tilfældigvis"  lå  tværs 
over  floden.  Vi  havde  tit  set  træer, 
der  lå  hen  over  floden,  men  aldrig 
noget  så  stort  som  denne  kæmpe- 
mæssige patriark.  Selv  om  det  ikke 
rakte  helt  fra  bred  til  bred  af  floden, 
så  lå  enderne  tæt  nok  dertil,  til  at  vi 
kunne  nå  det  ved  at  vade  i  vand  op  til 
livet. 

Bror  Rich  begyndte  som  den  første 
at  kravle  over  for  at  se,  om  det  var 
sikkert.  Da  han  sad  på  træet,  sank 
det  længere  ned  i  vandet,  men  det 
blev  på  sin  plads.  Forsigtigt  banede 
han  sig  vej  over  til  den  anden  side.  Så 
klatrede  han  ned  fra  træet  og  kom 
sikkert  i  land. 

Jeg  var  nummer  tre  til  at  vove  forsø- 
get på  at  komme  over.  Jeg  var  kun 
kommet  et  par  skridt  videre,  da  jeg 
standsede.  Jeg  havde  en  fornemmel- 
se af,  at  de  to  yngste  drenge  ikke  ville 
være  i  stand  til  at  komme  over  uden 
hjælp.  Jeg  vendte  om,  men  der  var 
andre  på  træet  bagved  mig. 
„Keith,"  råbte  jeg.  Den  store,  blon- 
de dreng  så  op.  ,,Gå  over  sammen 
med  Steven  og  hjælp  ham,  hvis  han 
har  vanskeligheder."  Han  nikkede 
samtykkende. 

,,Og  Jeff,  du  går  sammen  med 
Kurt." 

„Det  skal  jeg  nok,"  svarede  Jeff. 
Keith  og  Steven  begyndte  at  kravle 
over  på  det  glatte  træ.  Grene,  kviste 


og  andet  affald  susede  med  flodvan- 
det og  blev  fanget  af  træet.  Det 
styrtede  træs  egne  grene  sinkede 
dem  på  deres  vej  over. 
,,Træd  dér,"  gav  Keith  sin  kamme- 
rat besked! 

Steven  trådte  til  men  havde 
misforstået  Keiths  instruktion.  Gre- 
nen forsvandt  under  hans  fødder  i 
det  skummende  vand.  Steven  røg 
med  ned.  Hans  oppakning  trak  ham 
fuldstændig  ned  under  vandet. 
Strømmen  begyndte  at  skubbe  ham 
ned  under  stammen.  Han  var  i  fare 
for  at  blive  fanget  og  drukne.  Hur- 
tigt reagerende  rakte  Keith  ud  efter 
ham  og  fik  fat  i  hans  oppakning. 
Med  et  stærkt  ryk  trak  han  ham 
tilbage  op  på  stammen. 
Angst  men  uden  at  have  andet  valg 
fortsatte  de  over  træet.  Men  faren 
var  endnu  ikke  overstået  for  Stevens 
vedkommende.  Han  trådte  på  nogle 
grene,  der  forsvandt  under  ham. 
Påny  styrtede  han  i  vandet  og  var 
igen  ved  at  blive  skubbet  ind  under 
det  kæmpemæssige  træ.  Og  igen 
rakte  Keith  ud  efter  ham  og  fik  ham 
trukket  op. 

På  dette  tidspunkt  var  Steven  bange 
for  at  tage  endnu  et  skridt  fremad. 
Keith  hjalp  ham  af  med  hans  oppak- 
ning og  bar  den.  Uden  denne  ekstra 
vægt  lykkedes  det  Steven  at  kæmpe 
sig  den  sidste  vej  til  sikkerhed. 
Da  Steven  nåede  fast  grund,  be- 
gyndte han  at  ryste.  Han  var  gen- 
nemkold  og  øjensynligt  chokeret 
som  en  naturlig  reaktion  over,  hvor 
nær  han  havde  været  ved  at  drukne. 
„Lad  os  prøve  at  skaffe  dig  noget 
tørt  tøj,"  sagde  jeg  oprigtigt  for  at 

forsøge  at  få  hans  tanker  bort  fra 
den  sidste  lidelse.  Jeg  gav  ham  skjor- 
ten og  den  tørre  uldne  sweater,  som 
jeg  bar.  En  af  drengene  gav  ham 
nogle  tørre  bukser  fra  sin  oppak- 
ning. 

Mens  han  skiftede,  kom  resten  af 
drengene  over  træet. 
„Vær  forsigtig,"  sagde  Jeff  til  Kurt. 
,,Du  er  større  end  Steven,  og  jeg  er 
ikke  sikker  på,  at  jeg  kan  løfte  dig." 
De    begyndte   forsigtigt   at    kravle 
over.  Men  det  glatte  træ  bevægede 
sig.  Kurt  tabte  fodfæstet  og  faldt  i 
vandet.  Han  fik  selv  fat  i  noget  og 
blev  ikke  trukket  helt  ned  i  vandet. 
Men  med   den   kraftige   strøm   og 
tyngden  af  hans  oppakning  kunne 
han  ikke  trække  sig  op  på  træet,  og 
Jeff  kunne  ikke  løfte  ham.  De  kæmp- 
ede fortvivlet  i  flere  minutter.  Jeff 
mistede  næsten  selv  fodfæstet.  Til 
sidst  hjalp  Jeff  Kurt  af  med  oppak- 
ningen. Nu  var  Kurt  i  stand  til  at 
komme  tilbage  op  på  stammen  og 
fortsatte  sin  vej  over  floden. 
Nu  var  en  ny  fare  tydelig.  Kurt  var 
gennemblødt  efter  sit  iskolde  bad. 
Jeg  havde  bortgivet  mit  eget  tørre 
tøj,  og  Steven  rystede  endnu  af  kul- 
de. Til  trods  for  sit  tørre  tøj,  rystede 
han  så  kraftigt,  at  han  ikke  kunne 
tale.  Jeg  var  klar  over,  at  vi  var  nødt 
til  at  få  varme  i  kroppen,  men  vi 
vidste  ikke  hvordan. 
Alt,  hvad  vi  havde,  udstyr,  tøj,  træ, 
jorden  -  alting  var  vådt.  Temperatu- 
ren var  ved  at  falde,  og  stormvejret 
var  en  yderligere  kuldefaktor.  Det 
eneste,  jeg   kunne   tænke  på   som 
løsning  på  problemet,  var  at  blive 
ved  med  at  bevæge  os.  Bror  Rich  og 


bror  Christiansen  var  enige  heri.  Vi 
måtte  se  at  komme  hjem.  Men  reg- 
nen faldt  stadig,  og  floderne  blev  ved 
med  at  stige. 

Vi  vandrede  videre.  Jeg  var  ved  at 
blive  meget  kold.  Jeg  havde  vanske- 
ligt ved  at  tænke  klart.  Jeg  erkendte 
det  som  et  symptom  på,  at  min 
legemstemperatur  var  blevet  lavere 
end  normalt,  og  jeg  blev  meget  ban- 
ge. Når  legemstemperaturen  falder, 
mister  legemet  sin  evne  til  at  varme 
sig  selv.  Det  er  en  særdeles  stor  fare 
for  våde  vandrere,  og  jeg  var  ikke 
sikker  på,  at  de  to  yngste  drenge  ville 
være  i  stand  til  at  klare  dette. 
Jeg  sendte  et  par  af  de  ældre  drenge 
forud  for  at  søge  efter  tørt  træ  og 
land,  der  lå  over  vandoverfladen.  Og 
jeg  bad. 

Et  kvarter  senere  indhentede  vi  dem. 
De  havde  fundet  en  væltet  træstam- 
me. 

„Det  lykkedes  os  at  flække  den," 
sagde  Jeff.  „Vi  hentede  noget  tørt 
træ  ud  fra  midten,  men  ingen  af  vore 
tændstikker  vil  brænde."  „Her," 
sagde  jeg,  idet  de  flyttede  sig.  „Lad 
mig  prøve  min  lighter." 
Jeg  drejede  på  lighteren.  Der  skete 
ikke  noget.  En  gang  til.  Stadig  ingen 
ild.  Igen  og  igen.  Intet  skete. 
,, Måske  er  den  løbet  tør,"  foreslog 
én. 

,,Det  er  den  ikke.  Jeg  købte  den  lige 
før  denne  tur."  Jeg  prøvede  igen  og 
igen.  Den  ville  ikke  tænde. 
Jeg  fik  fat  på  vore  tændstikker. 
Heldigvis  var  de  endnu  tørre.  Jeg 
strøg  en.  Den  ville  ikke  brænde. 
Endnu  en.  Den  ville  heller  ikke  tæn- 
de. En  for  en  strøg  jeg  dem  alle. 

Ingen  af  dem  ville  tænde. 
Åh  Fader,"  bad  jeg.  „Du  ved,  at  vi 
behøver  hjælp.  Jeg  er  bange  for,  at 
disse  to  drenge  vil  dø,  hvis  vi  ikke 
kan  få  dem  varmet.  Hvis  jeg  kom- 
mer til  at  tilbringe  natten  våd  i  denne 
regn  og  blæst,  vil  jeg  måske  også  dø. 
Vil  du  ikke  nok  hjælpe  os  til  at  få 
tændt  et  bål,  så  vi  kan  varme  os 
derved!" 

Vi  prøvede  alles  tændstikker.  Vi  fik 
ikke  så  meget  som  en  gnist  frem. 
,, Hvorfor,  Fader,  hvorfor?  Jeg  er 
deres  biskop,  og  vi  behøver  din 
hjælp.  Hvorfor  bliver  mine  bønner 
ikke  hørt?  Vi  behøver  dig.  Vil  du 
ikke  nok  lade  være  med  at  vende  dig 
bort  fra  os?" 

Det  eneste  svar  var  den  blæsende 
regn. 

,, Herre,  nu  afhænger  alt  af  dig.  Jeg 
ved  ikke,  hvad  ellers  jeg  kan  gøre." 
Vi  vandrede  videre.  Jeg  skælvede 
voldsomt  nu.  Stien  var  sommetider 
så  dybt  i  vand,  at  det  gik  op  til 
brystet  på  drengene.  Kun  træerne 
ved  vejsiden  holdt  os  på  den  rette 
vej.  Jeg  vidste,  at  vi  ikke  kunne  klare 
at  vandre  hele  vejen  ud.  De  yngste 
drenge  sakkede  bagud.  Der  var  end- 
nu en  flod  forude,  vi  skulle  over. 
Den  var  større  end  alle  de  andre. 
Den  ville  sikkert  være  umulig  at 
forcere. 

„Hvad  skal  jeg  sige  til  deres  mødre?" 
spekulerede  jeg.  „Vil  dette  blive  en- 
den på  alle  lejrture  for  kirkens  unge? 
Hvordan  vil  min  kone  klare  at  op- 
drage syv  børn?  Lille  Melanie  er  kun 
to  uger  gammel.  Jeg  vil  aldrig  lære 
hende  at  kende."  Mine  tanker  forts- 
atte ad  denne  frygtelige  bane.  Jeg 


vedblev  at  bede,  hårdt  og  bestan- 
digt. 

Næsten  i  fortvivlelse  fortsatte  vi  vo- 
res vandring,  lænende  os  frem  mod 
vinden.  Vi  kom  trætte  omkring  en 
drejning  af  vejen.  Der  var  en  hytte. 
Det  tog  os  et  øjeblik  at  fatte,  at  den 
virkelig  var  der.  En  hytte!  En  hytte, 
hvor  røg  kom  op  af  skorstenen.  Med 
undtagelse  af  den  på  Maxon  engen, 
der  var  omringet  af  vand  var  den 
sikkert  den  eneste  inden  for  en  ra- 
dius på  30  km.  Det  var  Pacific  Gas 
and  Electric  Company,  der  brugte 
den  til  registrering  af  vinterens 
snefald  smængde. 

Inde  i  hytten  var  der  fire  andre 
bjergvandrere,  der  havde  søgt  tilf- 
lugt for  uvejret.  Ilden  brændte  lys- 
tigt. Der  var  en  kæmpemæssig  stak 
af  brændsel,  affaldsspande  fulde  af 
uldtæpper  og  rigeligt  af  fødevarer. 
Vi  var  i  sikkerhed. 
Da  vi  alle  var  blevet  varme  og  tørre, 
takkede  jeg  Gud  for  hans  barm- 
hjertighed. Jeg  forstod,  at  havde  vi 
været  i  stand  til  at  tænde  et  bål,  ville 
vi  stadig  have  været  ude  i  uvejret, 
kæmpende  for  livet. 
„Tak  Fader,  fordi  du  ikke  besvarede 
mine  bønner  om  at  få  ild.  Hjælp  mig 
til  at  huske,  når  jeg  klager  og  undrer 
mig  over  hvorfor  du  handler  som  du 
gør,  at  jeg  ikke  ved,  hvilket  ly,  der 
befinder  sig  omkring  det  næste  sving 
på  vejen." 

Jeg  prøvede  igen  min  lighter.  Dens 
lille  glade  flamme  tændtes  ved  det 
første  forsøg. 

Uvejret  tvang  os  til  at  blive  i  hytten 
to  en  halv  dag.  Derefter  gik  vi  hjem 
med  sne  liggende  på  jorden.  D 

Det  var  bidende  koldt  og  fugtigt. 
Den  tunge  lugt  af  røg  fra  kulfyr 
stak  os  i  næseborene,  når  vi  trak  vej- 
ret. Aftenens  tåge  og  mørke  gjorde  det 
vanskeligt  at  se.  Det  var  en  typisk  vin- 
teraften i  England. 
Jeg  havde  kun  været  missionær  i  to 
måneder.  Min  kammerat  og  jeg  kørte 
i  hast  på  cykel  til  en  nærliggende  by 
for  at  træffe  nogle  kvindelige  missio- 
nærer. I  telefonen  havde  søstrenes 
stemmer  lydt  ivrige  og  urolige.  Et 
medlem  i  deres  område  trængte  til 
hjælp. 

Efter  at  være  kommet  så  hurtigt,  vi 
kunne  efter  opringningen,  ledsagede  vi 
søstrene  til  medlemmets  hjem.  Vi  rin- 
gede på  døren,  og  en  kvinde  åbnede 
døren  og  bød  os  indenfor  i  et  lille  væ- 
relse med  et  ildsted  i  den  ene  ende.  I 
det  svage  lys  betragtede  jeg  kvindens 
ansigt.  Hun  havde  opsvulmede  kinder 
og  sørgmodige,  trætte  og  rødrandede 
øjne.  Hendes  øjenvipper  var  våde  og 
matte.  Flere  tårer  løb  ned  ad  hendes 
kinder,  idet  hun  pegede  på  en  lille 
vugge  nær  ildstedet.  Snøftende  sagde 
moderen:  „Mit  barn  er  sygt.  Hun  kan 
ikke  trække  vejret,  og  lægen  siger,  at 
hun  vil  dø."  Bronkitis  og  lunge- 
betændelse dræber  mange  småbørn 
under  de  barske,  britiske  vintre. 


Moderen  bad  os  salve  det  lille,  tre 
uger  gamle  barn.  Ømt  løftede  hun  den 
lille  op  af  vuggen  og  holdt  den  forsig- 
tigt og  beskyttende  i  sine  arme.  Tårer 
faldt  fra  hendes  øjne  ned  på  det  rene 
linned,  som  barnet  var  svøbt  i.  Der 
var  knapt  plads  nok  på  det  lille  hoved 
til  mine  to  forholdsvis  store  hænder. 
Idet  jeg  lagde  hænderne  på  hendes 
bløde  lille  hoved,  kunne  jeg  føle  de 
små  duske  hår. 

Det  var  første  gang  i  mit  liv,  jeg  havde 
salvet  et  sygt  menneske.  På  en  eller 
anden  måde  lykkedes  det  mig  at  få 
sagt  de  rette  ord.  ,, Sonja  Holbert.  i  Je- 
su Kristi  navn  og  med  kraft  fra  det 
hellige  melkiscdekske  præstedøm- 
me. .  ."  I  det  øjeblik  kunne  jeg  føle  et 
sug  af  kraft  inden  i  mig.  Det  var  no- 
get enestående  og  usædvanligt.  Jeg 
vidste  uden  skygge  af  tvivl,  at  jeg 
handlede  som  et  redskab  i  den  almæg- 
tige Guds  hænder  for  at  helbrede  det 
lille  barn. 

Denne  oplevelse  afløstes  af  andre,  som 
tiden  gik.  indtil  mindet  om  den  var 
blevet  næsten  glemt.  Omtrent  to  år  se- 
nere, hen  mod  slutningen  af  min  mis- 
sion, blev  jeg  forflyttet  til  at  arbejde  i 
den  by,  hvor  moderen  og  det  lille  barn 
boede.  Mens  vi  gik  fra  dør  til  dør  i  en 
gade,  fortalte  en  af  vore  undersøgere, 

at  der  boede  et  medlem  af  kirken  ikke 
langt  derfra.  Vi  fandt  stedet  og  ringe- 
de! Engelske  rækkehuse  ligner  til 
ukendelighed  hinanden,  og  jeg  var  ik- 
ke straks  klar  over,  at  det  var  det 
samme  hus,  jeg  havde  besøgt  næsten 
to  år  tidligere.  Kvinden  bød  os  inden- 
for. Da  vi  gik  ind  i  det  samme  lille 
værelse,  stirrede  et  par  klare,  blå  øjne 
op  på  mig.  Jeg  satte  mig,  og  en  køn 
lille  pige  klatrede  op  på  mit  skød. 
Som  jeg  klappede  det  blonde  hår  på 
hendes  hoved,  vendte  et  væld  af  erin- 
dringer tilbage  til  mig  -  den  rædsom- 
me aften,  den  tårevædede  mor,  det  lil- 


le barn,  der  hev  efter  vejret,  og  præste- 
dømmets umiskendelige  kraft.  ,,Tak 
himmelske  Fader,"  mumlede  jeg  for 
mig  selv,  „for  det  privilegium  at  kun- 
ne benytte  den  kraft  til  at  hjælpe  den- 
ne lille  pige." 

Jeg  styrkedes  af  den  oplevelse.  Jeg 
kendte  nu  virkeligheden  af,  hvad  det 
betyder  at  sige:  ,,Jeg  ved,  at  præste- 
dømmet er  blevet  gengivet  i  disse  da- 
ge, og  jeg  bærer  vidnesbyrd  om,  at 
Gud  lever  og  elsker  os.  Jeg  ved,  at 
store  velsignelser  kan  forekomme  ved 
retskaffent  brug  af  hans  præstedøm- 
me." D 

TILSTÅELSE 

Biskop  J.  Richard  Clarke 
Andenrådgiver  i  Det  præsiderende  Biskopråd 


For  en  del  år  siden  blev  en  ung 
mand  grebet  i  et  alvorligt  tyveri. 
Han  blev  sat  i  fængsel.  Hans  forældre 
var  chokerede  og  meget  flove.  De  for- 
sikrede ham,  at  han  ikke  behøvede  at 
frygte,  for  de  havde  ,, indflydelse"  på 
høje  steder  og  var  sikre  på,  at  de  snart 
kunne  få  ham  løsladt.  Deres  biskop, 
der  mente  det  godt,  sagde  til  drengen, 
at  han  ville  gøre  alt,  hvad  der  stod  i 
hans  magt  for  at  en  god  dreng  som 
han  ikke  behøvede  at  betale  for  sin 
overtrædelse.  Drengen  blev  til  sidst 
meget  vred  og  sagde:  ,,Kan  I  ikke  se, 
hvad  det  er  I  gør  ved  mig?  Jeg  er  skyl- 
dig. Hvis  I  får  mig  ud  herfra  uden  at 
jeg  har  udstået  min  straf,  tvinger  I  mig 
til  at  bære  byrden  af  skyld  alle  mit  livs 
dage.  Lad  mig  dog  få  lov  til  at  betale 
for,  hvad  jeg  har  gjort  galt,  så  jeg  til 
sidst  kan  slippe  for  denne  fornemmel- 
se af  skyld." 

Få  gaver  er  mere  ønskværdige  end  en 
god  samvittighed  -  en  sjæl  i  fred  med 
sig  selv.  Kun  vor  Frelser  Jesu  Kristi 
kraft  kan  helbrede  en  bekymret  sjæl. 
Men  ønsker  vi  at  han  skal  helbrede 
os,  må  vi  følge  den  procedure  han  har 
givet  os. 

Tilståelse  er  et  nødvendigt  krav  for 
fuldstændig  tilgivelse.  Den  er  et  tegn 
på  ,, bedrøvelse  efter  Guds  sind"  (2 
Kor.  7:10).  Den  er  en  del  af  renselses- 
processen  -  det  at  begynde  på  en  frisk 
kræver  en  blank  side  i  vor  samvittig- 


heds dagbog.  Vi  bør  tilstå  overfor  den, 
som  vi  har  gjort  ondt,  og  også  over 
for  Herren.  Desuden  kan  vores  over- 
trædelse være  så  alvorlig,  at  den  kræ- 
ver tilståelse  også  over  for  den  ret- 
mæssige præstelige  myndighed. 
,,Ikke  ethvert  menneske  eller  enhver 
bærer  af  præstedømmet  er  bemyndiget 
til  at  modtage  overtræderens  hellige 
bekendelser  om  skyld.  Herren  har 
oprettet  et  velordnet  og  fast  program. 
Ethvert  medlem  af  kirken  er  ansvarlig 
over  for  en  kirkelig  myndighed  (se 
Mosiah  26:29  og  L&P  59:12).  I  wardet 
er  det  biskoppen,  i  grenen  en  præsi- 
dent. I  staven  eller  missionen  en  præsi- 
dent. Og  i  højere  kirkelige 
myndighedsområder  er  det  general- 
autoriteterne med  Det  øverste  Præsi- 
dentskab og  De  tolv  apostle  som  øver- 
ste myndighed."  (Spencer  W.  Kimball 
Tilgivelsens  Mirakel,  s.  288) 
De  overtrædelser,  der  kræver  tilståelse 
over  for  en  biskop,  er  hor,  utugt,  an- 
dre seksuelle  overtrædelser  og  afvigel- 
ser, samt  synder  af  tilsvarende  alvor. 
Præsident  Kimball  minder  os  om,  al 
,,man  må  ikke  gå  på  akkord  eller 
komme  med  udflugter  -  man  må  fore- 
tage en  klar  og  fuldstændig  bekendel- 
se." {Tilgivelsens  Mirakel,  s.  161) 
Husk  at  det  er  fuldstændig  befrielse 
for  pinslerne  fra  en  skyldbetynget  sjæl, 
vi  søger.  Profeten  Alma  siger,  at  han 
havde  ,, gennemgået  megen  trængsel  og 

angrci  sig  næsten  til  døde."  (Mosiah 
27:28)  og  følle,  al  han  blev  forlæret  af 
en  evigtvarende  ild.  Omvendelse  er  ik- 
ke let.  ..Bedrøvelse  efter  Guds  sind" 
bringer  en  til  ydmygelsens  dybder.  Det 
er  derfor  tilgivelsens  gave  er  så  sød  og 
drager  overtræderen  så  nær  til  Frelse- 
ren med  et  særligt  hengivenhedens 
bånd. 

Som  biskop  føler  jeg.  at  del  mest 
frygtindgydende  og  samtidig  tilfreds- 
stillende ansvar  jeg  havde,  var  at  være 
,. almindelig  dommer"  over  min  wards- 
familie.  Jeg  vidste,  hvor  vanskeligt  det 
måtte  være  for  en  person  at  komme 
og  erkende  den  hellige  rolle,  jeg  spiller 
ved  en  oprigtig  tilståelse.  Jeg  vidste,  at 
jeg  var  forpligtet  ved  pagt  til  at  holde 
det  fortroligt  i  mit  hjerte,  som  blev 
åbenbaret  for  mig.  Og  hvor  jeg  da  bad 
om  visdom,  så  jeg  ville  være  i  stand  til 
at  se  klart  ved  Ånden,  hvilke  passende 
skridt,  jeg  skulle  tage.  Jeg  lærte,  at 
den  venligste  dom  ville  være  at  lade 
retfærdigheden  ske  fyldest  ved  en  ret- 
færdig ..betaling",  svarende  til  over- 
trædelsen. At  kræve  mindre  end  over- 
trædelsen retfærdiggjorde,  ville  være  al 
efterlade  gælden  kun  delvis  tilfreds- 
stillet og  ville  kun  fjerne  en  del  af  byr- 
den af  skyld.  Barmhjertighed  tilskyn- 
der ofte  en  biskop  til  at  være  efter- 
givende; men  eftergivenhed  uden  ret- 
færdighed er  ikke  venlighed. 

Fuldstændig  omvendelse  frigør  den 
pågældende  med  ubeskrivelig  glæde. 

Alma  sagde:  ,, Hvilken  glæde  og  hvil- 
ket forunderligt  lys  så  jeg  ikke;  ja,  min 
sjæl  blev  fyldt  med  glæde,  lige  så  stor 
som  min  kval  havde  været. 

Ja  .  .  .  intet  kunne  være  så  smerteligt 
og  så  bittert,  som  min  kval  var  ...  på 
den  anden  side  kan  intet  være  så  lifligt 


og  sødt,  som  min  glæde  var."  (Alma 
36:20-21) 

Jeg  er  blevet  kontaktet  af  kirke- 
medlemmer, som  i  årevis  har  båret  på 
en  tung  byrde  i  deres  hjerter;  som  har 
prøvet  at  tjene  og  rigeligt  skænke  både 
tid  og  penge  for  deres  synder  hellere 
end  al  tilstå  dem  for  deres  biskop.  De 
var  ikke  i  stand  til  at  erstatte 
tilståelsen  med  godt  arbejde.  Som  præ- 
sident Kimball  gav  udtryk  for  det.  vi 
må  fjerne  alle  de  dårlige  æbler  fra  tøn- 
den og  starte  på  en  frisk  (se  Tilgivel- 
sens Mirakel,  kap.  13) 
Lad  os  ikke  prøve  at  erstatte  Herrens 
måde  med  en  lettere  kurs  eller  en  om- 
vej. Lad  os  forpligte  os  i  dag  til  at  rin- 
ge til  biskoppen  og  ganske  enkelt  sige: 
..Biskop,  jeg  har  et  problem.  Jeg  behø- 
ver din  hjælp.  Må  jeg  komme  og  tale 
med  dig?"  Han  forstår  det  sprog.  Og 
så  kan  han,  som  har  fået  overdraget 
særlige  nøgler  og  inspiration,  måske 
hjælpe  dig  til  al  påbegynde  et  nyt  og 
glædefyldt  liv.  D 


Derefter  satte  han  sig  lige  over  for 
tempelblokken  og  så  på,  hvordan  folk  lagde 
penge  i  blokken.  Der  var  mange  rige,  som 
lagde  meget  deri. 

Også  en  fattig  enke  kom  og  lagde  to 
småmønter  i,  tilsammen  så  meget  som  en 
øre. 

Da  kaldte  han  sine  disciple  til  sig  og  sagde 
til  dem:  ,, Sandelig  siger  jeg  eder:  denne 
fattige  enke  har  lagt  mere  deri  end  alle  de 
andre,  som  lagde  noget  i  tempelblokken. 

Thi  de  gav  alle  af  deres  overflod;  men  hun 
gav  af  sin  fattigdom  alt  det,  hun  havde,  hele 
sit  eje." 


MARKUS  12:41-44 


